title: Mater Marium

text: "Mater Marinum" on osa Turku 2011 –säätiön ja Turun kulttuuriasiakeskuksen Nosturitaidehanketta. Toteutusta tukivat myös Turun Satama ja Turku Energia. Teoksen nimi tarkoittaa merten äitiä. Taiteilija Ervasti näkee nosturin äitihahmona kaikille laivoille, jotka nosturi on saatellut merille. Ja kuten kaikki äidit, niin myös nosturikin kantaa kehossaan käytön jälkiä synnyttämistään laivoista ja siitä työstä, mitä Aurajoella on tehty vuosisatojen ajan. Teoksessa on käytetty energiaa säästävää tekniikkaa, kuten led-valaisimia ja led-videonäyttöjä.


title: Šigirin puuveistos

text: Šigirin puuveistos 11 600 vuotta vanha puuveistos, joka löytyi 1894 Jekaterinburgin läheltä. Sen materiaali on lehtikuusta. Veistoksen tarkoituksesta ei ole tietoa.


title: Šigirin puuveistos

text: Veistos saatiin kootuksi vuonna 1914 niistä paloista, jotka ovat löytyneet. Sen korkeus on viisi metriä. Kullankaivajat löysivät palat turvekerroksesta neljän metrin syvyydestä.


title: Nicole Struse

text: Nicole Sandra Struse (s. 31. toukokuuta 1971 Haan) on saksalainen, 1990-luvun loppupuolella ja 2000-luvun alussa menestynyt pöytätennispelaaja. Hän voitti viisi Euroopan-mestaruutta, joista naisten kaksinpelissä yhden. Hän osallistui neljiin olympialaisiin vuosina 1992–2004 ja pääsi parhaimmillaan puolivälieriin naisten kaksinpelissä Atlantassa 1996. Naisten nelinpelissä hänen parinaan olympialaisissa pelasi Elke Schall. Struse voitti Euroopan TOP 12 -turnauksen vuonna 2004.


title: Luettelo diplomaattisista edustustoista Kazakstanissa

text:
Tämä on luettelo diplomaattisista edustustoista Kazakstanissa. Tällä hetkellä Astanassa on 64 suurlähetystöä.
Seuraavat suurlähetystöt sijaitsevat Moskovassa ellei toisin mainita


title: Hanna Meretoja

text: Hanna Ilona Meretoja (s. 3. maaliskuuta 1977, Kaarina) on suomalainen kirjallisuudentutkija ja kertomusteoreetikko. Hänet tunnetaan laaja-alaisena, filosofis-teoreettisesti orientoituneena kirjallisuuden, kertomuksen ja kulttuurisen muistin tutkijana. Hän on Turun yliopiston yleisen kirjallisuustieteen professori, humanistisen tiedekunnan varadekaani ja tutkimuskeskuksen SELMA: Centre for the Study of Storytelling, Experientiality and Memory johtaja.


title: Hanna Meretoja

text: Meretoja valmistui ylioppilaaksi 1996 (Turun normaalikoulun IB-lukio) ja filosofian maisteriksi 2001 pääaineenaan yleinen kirjallisuustiede ja sivuaineinaan filosofia, kulttuurihistoria, taidehistoria ja tiedotusoppi (Turun yliopisto). Hän väitteli tohtoriksi vuonna 2010.


title: Hanna Meretoja

text: Meretoja on toiminut vuodesta 1999 lähtien erilaisissa yliopistollisissa opetus- ja tutkimustehtävissä. Hän työskenteli vierailevana tutkijana Tübingenin yliopistossa (2002–2003), Pariisin Sorbonne Nouvellessa (kevät 2004) ja Uppsalan yliopistossa (kevät 2008) sekä vierailevana professorina The American University of Paris -yliopistossa (2013–2014). Hän toimi 2013–2015 Tampereen yliopiston yleisen kirjallisuustieteen ma. professorina, 2014–2015 tutkimuskeskuksen Narrare: Centre for Interdisciplinary Narrative Studies ensimmäisenä johtajana ja 2015–2016 Turun yliopiston ma. professorina. Vuonna 2016 hänet nimitettiin vakituiseen professuuriin Turun yliopistoon.


title: Hanna Meretoja

text: Meretojan isoäiti oli kirjailija Ilona Meretoja, isoisät kemian professori Atte Meretoja ja virusopin professori Pekka Halonen ja eno silmälääkäri Jouko Meretoja, jonka mukaan on nimetty Meretojan tauti. Meretojan puoliso on filosofi Valtteri Viljanen. Heillä on kaksi lasta (Eliel, s. 2005, ja Alma, s. 2007).


title: Hanna Meretoja

text: Meretojan teos "The Narrative Turn in Fiction and Theory: The Crisis and Return of Storytelling from Robbe-Grillet to Tournier" (Palgrave Macmillan, 2014) vertailee ihmistieteiden kerronnallista käännettä ja kaunokirjallisuudessa näkyvää tarinoiden paluuta. Se tarkastelee kulttuurista murrosta, jonka myötä metanarratiivisuus – kertomusten merkitystä ihmisenä olemiselle pohtiva kerronnallisuus – on noussut kulttuurisesti merkittävään asemaan.


title: Hanna Meretoja

text: "The Ethics of Storytelling: Narrative Hermeneutics, History, and the Possible" (Oxford University Press, 2018) kehittää eteenpäin narratiivista hermeneutiikkaa tapana lähestyä kertomuksia kulttuurisesti välittyneinä tulkinnallisina käytänteinä ja merkityksenannon malleina. Se rakentaa teoreettis-metodologisen viitekehyksen, joka mahdollistaa kertomusten eettisen potentiaalin ja vaarojen eri ulottuvuuksien analysoimisen. Se pureutuu erityisesti kertomusten potentiaaliin laajentaa ”mahdollisen tajuamme”.


title: Hanna Meretoja

text: Meretoja on päätoimittanut eri maiden ja kielialueiden nykykirjallisuuksia käsittelevän Café Voltaire -sarjan, joka on suunnattu paitsi tutkijoille ja opiskelijoille myös laajemmalle yleisölle. Sarjaan kytkeytyy Café Voltaire -kirjallisuusblogi.


title: Hanna Meretoja

text:
Meretojan tutkimukset liikkuvat kirjallisuuden, filosofian ja historian rajapinnoilla. Hänen erityisalueitaan ovat kertomuksen tutkimus, hermeneutiikka, tieteenfilosofia, subjektin, identiteetin ja kokemuksen tutkimus, kirjallisuuden eettiset ja yhteiskuntakriittiset ulottuvuudet, kulttuurinen muisti, kulutusyhteiskuntaan liittyvä problematiikka sekä ranskalainen, saksalainen ja englanninkielinen 1900- ja 2000-lukujen romaanikirjallisuus. Hänen tutkimuksiaan läpäisevä peruskysymys on, miten kirjallisuus tutkii ihmisen maailmassa olemisen tapoja.
Meretoja nimitettiin 2011 Vuoden humanistitohtoriksi (Turun yliopisto). American Educational Research Association (AERA) myönsi Meretojalle helmikuussa 2018 kertomuksen tutkimuksen jaoston (Narrative Special Interest Group) Early Career Awardin hänen panoksestaan monitieteisen kertomuksen tutkimuksen kehittämiseen.


title: Lucy Peng

text: Lei Peng eli Lucy Peng (; s. syyskuu 1973; Hangzhou, Zhejiang, Kiina) on kiinalainen yrittäjä ja yritysjohtaja. Hän on yksi kiinalaisen Alibaba-verkkokauppajätin 18 perustajista ja on toiminut erilaisissa johtotehtävissä yhtymässä perustamisen (1999) jälkeen. Huhtikuussa 2018 hän toimi Alibabasta irtautuneen pankki- ja rahoitusyhtiö Ant Financialin (aiempi Alipay) hallituksen puheenjohtajana ja Alibaban ostaman kaakkoisaasialaisen Lazada-verkkokaupan toimitusjohtajana. Tätä ennen hän oli toiminut muun muassa Ant Financialin toimitusjohtajana ja Alibaban henkilöstöjohtajana.


title: Lucy Peng

text: Talousjulkaisu Forbesin nosti Pengin miljardöörilistalleen; maaliskuussa 2018 hänen varallisuudekseen arvioitiin 1,1 miljardia dollaria. Varallisuus on peräisin erityisesti verkkokauppajätti Alibaban omistajuudesta; Peng oli yksi 18 verkkokauppajätti Alibabaa perustaneista henkilöistä. Yhtiö listautui New Yorkin pörssiin vuonna 2014 ja useista perustajista on tullut dollarimiljardöörejä.


title: Lucy Peng

text:
Yhdysvaltalainen talousjulkaisu Forbes luokitteli Pengin vuoden 2017 maailman vaikutusvaltaisimpien naisten listallaan sijalle 34. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 18. sijalle (2017).
Pengillä on alempi taloushallinnon korkeakoulututkinto (BBA, 1994) Zhejiang Gongshang -yliopistosta. Hän on naimisissa Alibaban perustajiin myös kuuluvan Tongyu Sunin kanssa. Valmistumisensa jälkeen ja ennen Alibaban perustamista Peng toimi viisi vuotta yliopisto-opettajana (Zhejiang University of Finance and Economics).


title: Salibandyn A-poikien SM-sarja

text: A-poikien SM-sarja tai on salibandyn A-poikien korkein sarjataso. Sarjan järjestämisestä vastaa Suomen Salibandyliitto. Sarja pelataan yhdessä 12 joukkueen lohkossa yksittäisinä otteluina. Peliaika otteluissa on 3×20 minuuttia.


title: Salibandyn A-poikien SM-sarja

text: Toisin kuin muissa junioreiden SM-sarjoissa, A-pojissa SM-sarjaan ei tarvitse joka vuosi karsia, vaan sarjapaikka on periytyvä.


title: Salibandyn A-poikien SM-sarja

text: Runkosarja pelataan kaksinkertaisena, eli ottelumäärä runkosarjassa on 22. Jos varsinainen peliaika päättyy tasan, pelataan viiden minuutin jatkoaika. Tarvittaessa jatkoajan jälkeen pelataan rangaistuslaukauskilpailu.


title: Salibandyn A-poikien SM-sarja

text: Runkosarjan 8 parasta jatkavat puolivälieriin. Viimeinen tippuu I-divisioonaan ja 10. sekä 11. karsivat paikastaan SM-karsinnoissa.


title: Salibandyn A-poikien SM-sarja

text: Puolivälierissä runkosarjan 1. saa valita vastustajan sijoilta 7.-8. Runkosarjan 2. saa valita vastustajan sijoilta 6.-8. Runkosarjan 3. valitsee vastustajan sijoilta 5.-8. ja runkosarjan 4. saa vastaansa valitsematta jääneen joukkueen. Puolivälierien voittajat etenevät välieriin.


title: Salibandyn A-poikien SM-sarja

text: Välierien häviäjät pelaavat pronssiottelussa ja voittajat finaaleissa. Puolivälierät, välierät ja finaalit pelataan paras viidestä. Pronssinsta pelataan vain yksi ottelu.


title: Salibandyn A-poikien SM-sarja

text: Pudotuspeleissä ja SM-karsinnoissa jatkoaika kestää 20 minuuttia.


title: Salibandyn A-poikien SM-sarja

text: SM-karsinnat pelataan paras kolmesta ottelusarjoina. Otteluparit ovat SM-sarjan 10. vastaan I-divisioonan 3. ja I-divisioonan 2. vastaan SM-sarjan 11. Otteluparien voittajat pelaavat kaudella 2019-2020 SM-sarjassa ja häviäjät I-divisioonassa.


title: Park Guy-lim

text: Park Guy-lim (s. 27. helmikuuta 1999) on eteläkorealainen mäkihyppääjä.


title: Park Guy-lim

text: Vuoden 2018 talviolympialaisissa Park hyppäsi normaalimäessä 35:nneksi eli viimeiseksi.


title: Park Guy-lim

text: Maailmancupissa Park kilpaili ensimmäisen kerran helmikuussa 2017 Pyeongchangissa sijoittuen 30:nneksi. Se on myös hänen paras sijoituksensa maailmancupissa.


title: Park Guy-lim

text: Nuorten MM-kilpailuihin Park on osallistunut kerran. Vuoden 2016 kisoissa hän oli normaalimäessä 42:s. Park oli ilmoitettu myös vuoden 2018 kisojen normaalimäkeen, mutta ei hypännyt kilpailussa.


title: Kosmos-Filmi

text: Kosmos-Filmi Oy oli Suomessa vuodesta 1926 aina 1980-luvun lopulle toiminut elokuvien maahantuonti- ja levitysyritys, joka tunnettiin neuvostoliittolaisten elokuvien levittäjänä. Se oli vuodesta 1946 Neuvostoliiton elokuvavientiviraston Sovexportfilmin omistuksessa, ja Suomi oli ainoa maa jossa neuvostoliittolaisilla oli oma elokuvavuokraamo ja omia elokuvateattereita.


title: Kosmos-Filmi

text: Kosmos-Filmin elokuvateattereita olivat 1970-luvun loppuun asti Helsingin vanhimpiin kuulunut Capitol (sittemmin vuosina 1985–2006 toiminut Forum) Mannerheimintie 16:ssa sekä Kulttuuritalolla toiminut Pikku-Capitol. Vuonna 1980 Kosmos-Filmi sai uudesta Hotelli Presidentin talosta (Eteläinen Rautatiekatu 4) käyttöönsä kaksi elokuvasalia, jotka toimivat nimellä Kino Kosmos 1 ja 2. Niihin mahtui yhteensä lähes 500 katsojaa kerrallaan. 1980-luvulla Kosmos-Filmi julkaisi joitakin neuvostoelokuvia myös VHS-videokasetteina.


title: Kosmos-Filmi

text: Yrityksen perusti Helsinkiin Pietarissa syntynyt Ruotsin kansalainen Gustaf Molin (1877–1938) vuonna 1926 nimellä "Oy Ufanamet Ab", ja toimitusjohtajana oli Arnold Sundgrén (1895–1969). Ufanamet sai nimensä siitä, että se edusti Suomessa yksinoikeudella saksalaisen Ufan eli Universum-Film AG:n sekä yhdysvaltalaisen Fanamet-yhteenliittymän elokuvia. Fanametin jäseniä olivat Famous Players–Lasky Corporation (sittemmin Paramount Pictures), First National ja Metro-Goldwyn-Mayer.


title: Kosmos-Filmi

text: Ufanamet oli parin vuoden ajan Suomen suurin elokuvalevittäjä, mutta yhteistyö Ufan ja Fanametin kanssa päättyi jo 1928, ja yrityksen uudeksi nimeksi otettiin Kosmos-Filmi. Gustaf Molinilla oli 1930-luvun alussa peräti kymmenkunta elokuva-alan yhtiötä ja useita teattereita. Molinin kuoltua vuonna 1938 hänen leskensä, Ruotsin kansalainen Larissa Molin (ent. Lentz-Lutz, o.s. Grigorowa), avioitui saksalaisen Köhlerin kanssa ja sai Saksan kansalaisuuden. Vuonna 1944 tuli voimaan Suomen ja Neuvostoliiton välinen Moskovan välirauha, jonka mukaan saksalaisten omaisuus Suomessa piti luovuttaa Neuvostoliitolle. Lesken omaisuus ja kansalaisuustulkinta aiheuttivat diplomaattista kirjelmöintiä Ruotsin ja Neuvostoliiton välillä, mutta lopulta Neuvostoliitto takavarikoi Molinin yhtiöt.


title: Kosmos-Filmi

text: Neuvostoliitto hallinnoi Kosmos-Filmiä aluksi Suomessa toimineen kaupallisen edustustonsa kautta, vuodesta 1954 Filmikeskus Oy -nimisen yrityksen kautta ja vuodesta 1961 V/O Sovexportfilmin kautta. Gustaf Molinin jo 1920-luvulla keksimä yritysnimi osoittautui sattumalta hyvin sopivaksi, kun Neuvostoliiton avaruusohjelmassa alettiin käyttää sanoja kosmos, kosmonautti, kosmodromi jne. Kosmos-Filmi keskittyi näyttämään vain neuvostoliittolaisia elokuvia aluksi Mannerheimintie 16:n Capitolissa, sitten myös Kulttuuritalon Pikku-Capitolissa ja vuodesta 1980 uusissa Kosmos 1- ja 2-teattereissa Hotelli Presidentin talossa. Saleissa esitettiin myös muiden kommunistimaiden elokuvia.


title: Kosmos-Filmi

text: Kino Kosmoksen toiminta neuvostoelokuvan päänäyttämönä loppui vuoden 1988 lopussa, kun pitkään tappiollinen Kosmos-Filmi vuokrasi tilat Finnkinolle. Teatterisalien uusiksi nimiksi tulivat Presidentti 1 ja 2. Samalla 90 prosenttia Kosmos-Filmin noin kuudesta tuhannesta elokuvakopiosta siirrettiin Suomen elokuva-arkistoon. Samaan aikaan Sovexportfilm menetti monopoliasemansa neuvostoelokuvien välittäjänä, ja kauppaa alettiin käydä suoraan neuvostostudioiden (Mosfilm, Lenfilm ym.) ja eri maiden levitysyhtiöiden kesken.


title: Kosmos-Filmi

text: Kosmos-Filmin ohjelmistossa oli etupäässä kotimaassaan suuren suosion saaneita viihteellisempiä elokuvia, jotka lyhyen teatterikierroksen jälkeen otettiin usein myös Yleisradion tai Mainos-TV:n televisio-ohjelmistoon. Propagandistisempia elokuvia, kuten vallankumous- ja kolhoosikuvauksia oli tarjolla Suomi–Neuvostoliitto-Seuran valikoimassa; niitä esitettiin työväentaloissa eri puolilla maata aatteen kannattajille. Molempiin ohjelmistoihin lisättiin harkinnan mukaan myös neuvostoliittolaisia taide-elokuvia. Tärkeä neuvostoelokuvan foorumi oli myös vuosittainen neuvostoelokuvan viikko, joita järjestettiin Helsingin lisäksi etenkin muissa yliopistokaupungeissa, esimerkiksi vuonna 1979 kaikkiaan yhdellätoista paikkakunnalla.


title: Kosmos-Filmi

text: Kosmos-Filmin maahantuomat neuvostoliittolaiset teatterielokuvat jäivät Suomen katsojatilastoissa yleensä häntäpäähän ja saivat keskimäärin joitakin satoja katsojia. Suosituimmiksi neuvostofilmeiksi muodostuivat Emil Lotjanun "Mustalaisleiri muuttaa taivaaseen" ja japanilaisen Akira Kurosawan ohjaama "Dersu Uzala", jotka saavuttivat kumpikin noin 180 000 teatterikatsojaa. Vuodesta 1972 (jolloin ulkomaisten elokuvien katsojatilastointi aloitettiin) vuoteen 1991 (jolloin Neuvostoliitto lakkautettiin) eniten katsojia saivat Suomen teattereissa nämä neuvostoelokuvat:


title: Troy Garton

text: Troy Garton (s. 20. helmikuuta 1988 Auckland) on uusiseelantilainen nyrkkeilijä.


title: Troy Garton

text: Garton alkoi harrastaa nyrkkeilyä vuonna 2014, alun perin osallistuakseen työnantajansa Les Mills Gymin järjestämään hyväntekeväisyystapahtumaan. Vuonna 2016 hän alkoi osallistua amatöörinyrkkeilykilpailuihin ja vuonna 2017 hän voitti Uuden-Seelannin-mestaruuden kevytsarjassa eli alle 60-kiloisissa.


title: Troy Garton

text: Helmikuussa 2018 Garton valittiin Uuden-Seelannin joukkueeseen Australian Gold Coastissa järjestettäviin Kansainyhteisön kisoihin. Päivä ennen kisoihin lähtöä hän loukkasi eturistisiteensä sparraustilanteessa, mutta päätti silti osallistua kisoihin. Hän voitti niissä pronssia, voitettuaan puolivälierissä botswanalaisen Aratwa Kasemangin, mutta hävittyään välierissä australialaiselle Anja Stridsmanille.


title: Troy Garton

text: Garton opiskeli vaatesuunnittelua Aucklandin teknisessä yliopistossa. Vuonna 2013 hän kuului "Spartacus"-televisiosarjan pukuosaston työntekijöihin. Hän on toiminut aiemmin myös näyttelijänä, vuonna 2007 saippuasarjassa "Shortland Street", jossa hän esitti Caitlin Owensia.


title: Troy Garton

text: Garton on maori.


title: Sakina Karchaoui

text: Sakina Karchaoui (s. 26. tammikuuta 1996 Salon-de-Provence) on ranskalainen jalkapalloilija, joka edustaa Montpellier’ta.


title: Sakina Karchaoui

text: Provencen alueella Salon-de-Provencessa syntynyt Karchaoui varttui läheisessä Miramasin kunnassa marokkolaisten vanhempien kasvattamana. Jalkapallon pelaamisen hän aloitti naapurustossa asuneiden poikien kanssa. Kahden paikallisseura US Miramasissa vietetyn vuoden jälkeen hän liittyi Montpellier’hen.


title: Sakina Karchaoui

text: Marraskuussa 2012 Karchaoui debytoi Montpellier’n edustusjoukkueessa 6-0-voitossa Vendenheimia vastaan.


title: Yhdysvaltain presidentinvaalit 1836

text: Yhdysvaltain presidentinvaalit 1836 olivat järjestyksessään 13. Yhdysvaltain presidentinvaalit, jotka järjestettiin 3. marraskuuta – 7. joulukuuta 1836. Vaaleissa istuva varapresidentti Martin Van Buren demokraattisesta puolueesta voitti neljä whig-puolueen ehdokasta.


title: Yhdysvaltain presidentinvaalit 1836

text:
Yhdysvaltain presidentinvaalit 1836
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
! Määrä


title: J. K. Paasikiven muistomerkki

text: J. K. Paasikiven muistomerkki eli Itä ja Länsi on Helsingin Kampissa sijaitseva kuvanveistäjä Harry Kivijärven toteuttama muistomerkki Suomen presidentti Juho Kusti Paasikivelle. Muistomerkki sijaitsee Paasikivenaukiolla Mannerheimintien varrella niin sanotun Hankkijan talon edessä, Lasipalatsin pohjoispuolella. Muistomerkki on pystytetty vuonna 1980.


title: J. K. Paasikiven muistomerkki

text: Muistomerkki muodostuu kahdesta mustasta, sileäksi hiotusta ja kuperasta kivipaadesta, jotka seisovat pystyasennossa kolmiportaisella jalustalla. Veistoksen korkeus on 5,5 metriä ja paino 40 tonnia. Kivipaadet ovat mustaa dioriittia, joka on louhittu Jyväskylän Kuokkalassa sijainneesta Mustakivi Oy:n louhimosta.


title: J. K. Paasikiven muistomerkki

text: Jalustan keskimmäiseen korokkeeseen on kaiverrettu Paasikiven nimi sekä suomeksi ja ruotsiksi lause ”Kaiken viisauden alku on tosiasiain tunnustaminen”. Paasikivi käytti tätä lausahdusta kuuluisasti toisella pääministerikaudellaan vuoden 1944 itsenäisyyspäivänä pitämässään puheessa, jossa hän kuvasi Suomen sodanjälkeisen politiikan välttämättömyyksiä. Puheessa Paasikivi mainitsi ajatuksen esittäneen alkujaan ”muuan historioitsija-ajattelija”. Sitaatti on tiettävästi alkuaan 1800-luvulla eläneeltä brittiläiseltä historioitsijalta Thomas Carlylelta, mutta Paasikivi lainasi sen J. V. Snellmanin tekstien kautta. Lauseen alkuperäiseksi esittäjäksi on joskus mainittu Carlylen sijaan hänen aikalaisensa Thomas Macaulay.


title: J. K. Paasikiven muistomerkki

text: Alkuperäinen kilpailu J. K. Paasikiven muistopatsaasta pidettiin vuonna 1970. Jaetun ensimmäisen palkinnon saivat Harry Kivijärven ehdotus "Rinnakkaiselo" ja Kain Tapperin ehdotus "Paasikiven linja". Ratkaisua arvosteltiin, koska molempien ehdotusten katsottiin kilpailun sääntöjen vastaisesti olleen muunnelmia samojen tekijöiden aiemmin esillä olleista muista töistä. Tapperin ehdotuksen sanottiin muistuttavan suuresti hänen aiempaa työtään "Mustalaisen puukko", Kivijärven ehdotuksen taas useitakin hänen aiempia töitään. Kivijärvi oli tehnyt 1960-luvulta alkaen runsaasti mustiin kivipaasiin perustuneita minimalistisia veistoksia, joista monissa toistuu kahden rinnakkain seisovan paaden muodostama porttiaihe. Kyse oli enemmänkin Kivijärven ja Tapperin omaksumasta tyylistä kuin yksittäisen teoksen kopioinnista. Kilpailu jouduttiin kuitenkin uusimaan. Kivijärvi voitti vuonna 1976 uusintakilpailun muunnellulla ehdotuksellaan "Itä ja Länsi", jossa hän oli jättänyt pois alkuperäiseen ehdotukseensa sisältyneen poikittaisen arkkitraavikiven.


title: J. K. Paasikiven muistomerkki

text: Helsingin kaupunki tarjosi muistomerkin sijoituspaikaksi alkuaan Hesperian esplanadia Töölössä, mutta paremmaksi vaihtoehdoksi keksittiin niin sanottu Arkadianaukio lähempänä ydinkeskustaa ja Eduskuntataloa. Muistomerkki paljastettiin Paasikiven syntymän 110-vuotispäivänä 27. marraskuuta 1980.


title: J. K. Paasikiven muistomerkki

text: Paasikiven muistomerkki oli Suomen ensimmäinen valtionpäämiehelle pystytetty abstrakti muistomerkki. Ei-esittävä muistomerkki herättikin aikanaan vilkkaan julkisen keskustelun. Teos sai kansan suussa lempinimen ”Juho Kusti ja Alli”, koska kahden pönäkän kivipaaden väitettiin muistuttavan Paasikiveä ja tämän puolisoa Allia.


title: J. K. Paasikiven muistomerkki

text: Helsingin muistomerkin ohella J. K. Paasikivelle on pystytetty näköispatsas Lahteen vuonna 1961 sekä rintakuvat Lahden Mukkulaan 1960-luvulla ja Keravalle vuonna 1974.


title: Liu Qing (yritysjohtaja)

text: Liu Qing () eli Jean Liu Qing tai Jean Liu (s. 1978, Peking) on kiinalainen yritysjohtaja. Keväällä 2018 hän toimi kiinalaisen taksi- ja kuljetuspalvelujen varausohjelmistoa kehittävän DiDin hallituksen puheenjohtajana. Liun johdolla Didi hankki yhdysvaltalaisen Uberin Kiinan toiminnot vuonna 2016. Tämän jälkeen Didi hankki 5,5 miljardin dollarin rahoituksen toiminnalleen, jonka avulla yhtiö pyrki laajentamaan taksipalvelujaan Euroopan, Lähi-Itään ja Afrikkaan.


title: Liu Qing (yritysjohtaja)

text:
Yhdysvaltalainen aikakauslehti Time sisällytti hänet vuoden 2017 keskeisten vaikuttajien joukkoon (Time 100). Talousjulkaisu Forbes luokitteli Liun vuoden 2017 maailman vaikutusvaltaisimpien naisten listallaan sijalle 40. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 25. sijalle (2017).
DiDi () on vuonna 2012 perustettu, Kiinan Hangzhousta käsin toimiva taksivarausten mobiiliohjelmiston kehittäjäyhtiö. Maaliskuussa 2016 yhtiön mobiiliohjelmistoa käyttäen varattiin Kiinassa yli 10 miljoonaa taksi- tai pienoisbussimatkaa päivittäin. Huhtikuussa 2018 yritys viesti, että sillä on jo 450 miljoonaa käyttäjää, jotka tekevät yhtiön tarjoaman palvelun avulla noin 25 miljoonaa matkaa päivässä. Yritys on tehnyt sijoituksia useisiin ulkomaisiin taksimatkoja tarjoaviin tai niiden varauspalvelua hoitaviin yrityksiin (esimerkiksi Viron Taxify, yhdysvaltalainen Lyft, brasilialainen 99 - 2018 jo Didin tytäryritys, intialainen Ola, Singaporen Grab ja Lähi-Idän Careem). DiDi on kertonut yhteisyrityksen perustamisesta Softbankin kanssa Japanin henkilökuljetusmarkkinaa silmälläpitäen. DiDi toimii yhteistyössä myös useiden autovalmistajien suuntaan erityisesti DiDin henkilökuljetuksiin soveltuvien automallien valmistamiseksi. Yritys myös tutkii erilaisia autojen omistus- ja rahoitusmalleja osana tarjontansa kehittämistä.


title: Liu Qing (yritysjohtaja)

text: Liu valmistui tietojenkäsittelytiede pääaineenaan Pekingin yliopistosta (B.A./B.Sc.) ja myöhemmin Harvardin yliopistosta (M.Sc.). Liu työskenteli rahoituskonserni Goldman Sachsilla (yleten Aasian toimintojen toimitusjohtajaksi) ennen siirtymistään Didi Chuxingin palveluun vuonna 2014.


title: Liu Qing (yritysjohtaja)

text: Liu on naimisissa, kolme lasta. Liun isä on pankkiiri ja suurliikemies Liu Chuanzhi, joka tunnetaan muun muassa tietokonevalmistaja Lenovon perustajana sekä IBM:n kannettavien tietokoneiden liiketoiminnan ja Pizza Expressin ostajana kiinalaisomistukseen.


title: Amy Tan

text: Amy Tan (19. helmikuuta 1952 Oakland) on yhdysvaltalainen kirjailija.


title: Amy Tan

text: Tan syntyi Yhdysvalloissa kiinalaisille vanhemmille. Hän opiskeli englantia ja kielitiedettä San Josen yliopistossa. Tan on kirjoittanut erityisesti aasialais-amerikkalaisista naisista.


title: Liu Qing

text: Liu Qing voi tarkoittaa muun muassa seuraavia henkilöitä:


title: Anna Boch

text: Anna Boch (10. helmikuuta 1848 Saint-Vaast, Belgia – 25. helmikuuta 1936 Ixelles, Belgia) oli belgialainen taidemaalari ja taidekeräilijä. Hänen oma tuotantonsa edusti neoimpressionismia.


title: Anna Boch

text: Boch ihaili Vincent van Goghia ja osti taiteilijan eläessä häneltä yhden maalauksen. Pitkään uskotiin, että Bochin ostos oli ainoa maalaus jonka van Gogh sai eläessään myytyä. Belgiassa ilmestyi asiasta kertova puolidokumentaarinen elokuva vuonna 2015.


title: Anna Boch

text: Boch testamenttasi 140 omaa maalaustaan puutarhurinsa tyttärelle Ida van Haelewijnille, joka oli myös hänen kummityttönsä. Monien vaiheiden jälkeen ne ovat päätyneet esille Anna & Eugène Boch -kokoelmaan, joka avattiin Belgiassa vuonna 2011.


title: Lisa Unterweger

text: Lisa Unterweger (s. 4. helmikuuta 1995) on itävaltalainen maastohiihtäjä.


title: Lisa Unterweger

text: Unterweger kilpaili Lahden MM-kilpailuissa 2017 sijoittuen parisprintissä 16:nneksi ja vapaan hiihtotavan sprintissä 36:nneksi. Pyeongchangin olympialaisissa 2018 hän oli parisprintissä 14:s, perinteisen hiihtotavan sprintissä 50:s ja 10 kilometrin vapaan hiihtotavan kilpailussa 67:s.


title: Lisa Unterweger

text: Maastohiihdon maailmancupissa Unterweger kilpaili ensimmäisen kerran Lenzerheidessa tammikuussa 2016. Ensimmäiset maailmancupin pisteensä hän saavutti tammikuussa 2018 oltuaan Seefeldin vapaan hiihtotavan sprintissä 28:s.


title: Judy Kang

text: Judy Kang (s. 13. heinäkuuta 1979 Toronto, Ontario) on kanadalainen viulisti. Hän aloitti viulunsoiton opiskelun 4-vuotiaana ja teki debyyttinsä orkesterin kanssa ollessaan 10-vuotias. Hän opiskeli Curtis Institutessa, Juilliard Schoolissa ja Manhattan School of Musicissa. Hän on voimakkaasti improvisoinnista kiinnostunut monipuolinen esiintyjä, joka vaihtelee tyylilajiaan sujuvasti klassisen ja nykypopin välillä. Hän on tehnyt yhteistyötä merkittävien orkestereiden, säveltäjien ja kapellimestarien kanssa, mutta toiminut myös muun muassa Lady Gagan viulistina.


title: Judy Kang

text: Kang aloitti opiskelun Suzuki-menetelmällä. Hän on osallistunut hyväntekeväisyystyöhön.


title: Central River

text: Central River on yksi Gambian alueista. Se sijaitsee maan keskiosissa. Alueen pinta-ala on 2 895 neliökilometriä ja vuoden 2013 väestönlaskennassa siellä asui 221 907 ihmistä. Central Riverin hallinnollinen keskus on Janjanbureh.


title: Central River

text: Gambian ollessa Iso-Britannian siirtokuntana, oli yksi niin sanotun protektoraatin hallinnollisista alueita MacCarthy Island. Gambian itsenäistyttyä brittien aluejako jäi voimaan. MacCarthy Islandin nimi muutettiin Central Riveriksi vuonna 1995.


title: Central River

text: Central River jakautuu edelleen kymmeneen piirikuntaan: Fulladu West, Janjanbureh, Lower Saloum, Niamina, Dankunku, Niamina East, Niamina West, Niani, Nianija, Sami ja Upper Saloum.


title: Jordi Turull

text: Jordi Turull i Negre (s. 1966 Parets del Vallès) on katalonialainen poliitikko. Hän on toiminut kansanedustajana Katalonian parlamentissa vuodesta 2004 alkaen ja oli Katalonian aluehallituksen tiedottajana heinäkuusta lokakuuhun 2017, jolloin Carles Puigdemontin johtama hallitus järjesti kansanäänestyksen Katalonian itsenäistymisestä. Espanja nosti kansanäänestyksen järjestämisen takia kaikkia Katalonian hallituksen ministereitä vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Syytteitten seurauksena viisi ministeriä (Carles Puigdemont, Antoni Comín, Lluís Puig, Meritxell Serret ja Clara Ponsatí) lähtivät maanpakoon Belgiaan. Myös Dolors Bassa, Meritxell Borràs ja Joaquim Forn lähtivät aluksi Belgiaan, mutta palasivat myöhemmin Espanjaan oikeuden kuultaviksi. Lopulta yhteensä kahdeksan Espanjassa oikeuden kuultaviksi mennyttä ministeriä (Turullin, Bassan, Borràsin ja Fornin lisäksi Oriol Junqueras, Raül Romeva, Josep Rull ja Carles Mundó) määrättiin tutkintavankeuteen 2. marraskuuta 2017. Jo aiemmin tutkintavankeuteen oli määrätty kahden kansanäänestystä ajaneen kansalaisjärjestön puheenjohtajat Jordi Sànchez ja Jordi Cuixart.


title: Jordi Turull

text: Vangittujen ministerien perheenjäsenet ja asianajaja ovat raportoineet henkisestä kidutuksesta ja muusta epäasiallisesta kohtelusta 2. marraskuuta 2017 tapahtuneen kuljetuksen aikana tuomioistuimesta vankilaan. Ministerit joutuivat istumaan koko kuljetuksen ajan käsiraudoissa kädet selän takana ilman turvavöitä auton ajaessa kovaa vauhtia, minkä seurauksena he saivat ruhjeita. Lisäksi ministereille soitettiin nöyryyttämistarkoituksessa Espanjan kansallislaulua monta kertaa peräkkäin kuljetuksen aikana, ja vankilaan saavuttaessa jotkut heistä pakotettiin riisuuntumaan ja heille tehtiin ruumiintarkastus, jollainen tehdään yleensä vain, jos vangin oletetaan yrittävän salakuljettaa huumeita vankilaan.


title: Jordi Turull

text: Turull vapautettiin tutkintavankeudesta 4. joulukuuta 2017, mutta hän joutui maksamaan 100 000 euron takuut. Samassa yhteydessä vapautettiin osa muistakin vangituista ministereistä takuita vastaan, mutta Puigdemontin hallituksen varapääministeri Junqueras ja sisäministeri Forn sekä kansalaisjärjestöjen puheenjohtajat Sànchez ja Cuixart joutuivat yhä jäämään vankilaan.


title: Jordi Turull

text: Uusissa Katalonian parlamenttivaaleissa 21. joulukuuta 2017 Turull valittiin uudelleen Katalonian parlamenttiin Puigdemontinkin edustamalta keskustaoikeistolaisen Junts per Catalunya -vaaliliiton listalta. Itsenäisyysmieliset puolueet voittivat vaaleissa paikkaenemmistön ja yrittivät aluksi nimittää kapinasyytteitä maanpakoon lähteneen Puigdemontin uudelleen pääministeriksi, mutta Espanja kielsi nimityksen sillä perusteella, että nimitettävän henkilön olisi oltava fyysisesti paikalla nimitysistunnossa, eikä nimitys videoyhteyden avulla ulkomailta käsin olisi sallittua. Tämän jälkeen pääministeriksi ehdotettiin Sànchezia, ja hänelle anottiin lupaa poistua vankilasta väliaikaisesti voidakseen osallistua nimitysistuntoon. Espanjan korkein oikeus kuitenkin epäsi Sànchezin pyynnön, minkä jälkeen pääministeriksi ehdotettiin Turullia. Hänen nimittämisestään äänestettiin 22. maaliskuuta 2018, mutta hän hävisi äänestyksen niukasti äänin 64 puolesta, 65 vastaan ja 4 tyhjää. Äänestyksen lopputulokseen vaikutti se, että kaksi maanpaossa olevaa kansanedustajaa (Puigdemont ja Comín) eivät saaneet osallistua äänestykseen ja valtuuttaa toista edustajaa äänestämään puolestaan. Lisäksi itsenäisyysmielisiin lukeutuvan Candidatura d'Unitat Popular (lyh. "CUP") -puolueen kaikki neljä edustajaa äänestivät tyhjää, koska puolueen mielestä suuremmat itsenäisyysmieliset puolueet olivat kääntäneet takkinsa, eikä niillä ollut enää tarpeeksi konkreettista suunnitelmaa itsenäisyyshankkeen eteenpäin viemiseksi. CUPin mukaan pääministeriksi olisi pitänyt nimittää Puigdemont siitä huolimatta, että Espanja ei olisi hyväksynyt nimitystä.


title: Jordi Turull

text: Turullin epäonnistunutta nimitysyritystä seuraavana päivänä eli 23. maaliskuuta 2018 hänet vangittiin jo toistamiseen samaan aikaan Romevan, Bassan ja Rullin sekä parlamentin entisen puhemiehen Carme Forcadellin kanssa. He tekivät näin vankilassa seuraa Junquerasille, Fornille, Sànchezille ja Cuixartille, jotka olivat olleet koko ajan yhtäjaksoisesti vangittuna. Katalonian tasavaltalaisen vasemmiston pääsihteeri ja kansanedustaja Marta Rovira, joka oli niin ikään kutsuttu samana päivänä oikeuden kuultavaksi, ei puolestaan ilmestynyt oikeuteen, vaan ilmoitti lähteneensä maanpakoon Sveitsiin. Jos Turullia ei olisi vangittu, hänen nimittämisestään pääministeriksi olisi äänestetty espanjalaisen käytännön mukaisesti vielä toisen kerran. Toisen äänestyksen oli määrä tapahtua vangitsemista seuraavana päivänä.


title: Jane Pierce

text: Jane Means Appleton Pierce (12. maaliskuuta 1806 – 2. joulukuuta 1863) oli Yhdysvaltain presidentti Franklin Piercen puoliso ja siten Yhdysvaltojen ensimmäinen nainen vuosina 1853–1857. Hän vastusteli miehensä pyrkimyksiä politiikkaan ja pyörtyi kuullessaan että tämä oli valittu demokraattien presidenttiehdokkaaksi. Heindän pieni poikansa Benny kuoli junaonnettomuudessa juuri ennen presidentin virkakauden avajaisia, joita ei sen takia juhlittu. Jane Pierce ei koskaan toipunut menetyksestä. Hän joutui ponnistelemaan selvitäkseen asemansa vaatimista sosiaalisita tapahtumista.


title: Marie von Ebner-Eschenbach

text: Marie von Ebner-Eschenbach (13. syyskuuta 1830 – 12. maaliskuuta 1916) oli itävaltalainen kirjailija, joka kuvasi romaaneissaan köyhien ja aristokratian elämää. Tunnetuimmassa teoksessaan "Kunnan lapsi" (Das Gemeindekind, 1887) hän kuvaa synnyinseutunsa Määrin oloja ja osoittaa sympatiaa köyhille ja lapsen ajatusmaailman ymmärtämystä.


title: Cimarron

text: Cimarron voi viitata johonkin seuraavista:


title: Annette von Droste-Hülshoff

text: Annette, Freiin von Droste-Hülshoff (1797–1848) oli saksalainen runoilija, jonka kirjoittamaa pienoisromaania pidetään yhtenä realistisen fiktion edelläkävijöistä. von Droste-Hülshoff ensimmäinen runokokoelma sisälsi uskonnollisia runoja. Hänen kuuluisimmat runonsa kuvaavat Westphalenin maisemia. Ainoa proosateos on pienoisromaani "Juutalaispyökki" (Die Judenbuche, 1842), psykologinen tutkielma murhaajasta.


title: Ville Heinola

text: Ville Heinola (s. 2. maaliskuuta 2001 Honkajoki) on suomalainen jääkiekkopuolustaja, joka edustaa SM-liigajoukkue Rauman Lukkoa. Häntä on yleisesti pidetty yhtenä ikäluokkansa lupaavimmista pelaajista Suomessa. Muuan Faneille.com -sivuston toimittaja Toni Rajamäen mukaan Heinolalla on potentiaalia taistella realistisesti ensimmäisen kierroksen varauksesta .


title: Ville Heinola

text: Honkajoelta kotoisin oleva Heinola on Kankaanpään Jääkarhujen (KJK:n) kasvatti. Hän oli kaudella 2015–2016 C-nuorten Mestiskarsinnoissa joukkueensa paras syöttäjä ja tehokkain puolustaja tehoilla 7+11=18. Heinola siirtyi kesken kauden Porin Ässien C-nuoriin, joiden eniten maaleja tehnyt puolustaja hän oli seitsemällä osumallaan. Kaudella 2017–2018 Heinola oli B-nuorten SM-sarjan runkosarjassa pelipaikastaan huolimatta Ässien paras pistemies ja syöttäjä tehoilla 6+16=22. Hän pelasi suurimman osan kaudestaan seuran A-nuorissa.


title: Ville Heinola

text: Huhtikuussa 2018 Heinola teki kolmivuotisen SM-liigasopimuksen Rauman Lukon kanssa. Syyskuussa seura lainasi hänet toistaiseksi voimassa olevalla sopimuksella Mestis-joukkue Savonlinnan Pallokerhoon, mutta jo ennen Mestis-kauden alkua Lukko kutsui Heinolan takaisin vahvuuteensa. Hän teki joukkueessa SM-liigadebyyttinsä runkosarjan viidennellä kierroksella 26. syyskuuta 3-4-vierasvoitossa Tapparaa vastaan. Heinolalle ja toiselle debytantille, Antti Palojärvelle avautui paikka Lukon kokoonpanosta, kun valmennusjohto halusi lepuuttaa Janne Niskalaa ja Jyri Marttista viikonlopun peleihin. Heinola merkittiin joukkueen kakkospuolustajapariin Roni Seväsen viereen. Heinola sai ottelussa jääaikaa 15.45 minuuttia ja hän keräsi teholukeman +2. Liigauransa avausmaalin Heinola teki 23. marraskuuta 2018 kahden miehen ylivoimalla paikallisvastustaja Porin Ässiä vastaan. Hän keräsi ottelussa myös yhden syöttöpisteen Arttu Ilomäen tekemään maaliin. Samu Isasalo valitsi Heinolan ottelun Alumnien tähtien kakkostähdeksi.


title: Ville Heinola

text: Heinola pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Heinola valittiin Slovakiaa vastaan pelatun alkulohkon ottelun päätteeksi Suomen ottelun parhaaksi pelaajaksi. Hänen turnauksensa päättyi kuitenkin puolivälieräotteluun Kanadaa vastaan, kun Heinola loukkasi polvensa jouduttuaan Max Comtois'n taklaamaksi.


title: Ville Heinola

text: Heinola pelasi myös alle 18-vuotiaiden Hlinka Gretzky Cupissa vuonna 2018. Hänet valittiin myös Suomen alle 18-vuotiaiden MM-leiriryhmään vuoden 2018 turnaukseen, mutta Heinola putosi kuitenkin viimeisten joukossa lopullisesta kisajoukkueesta. Hän pelasi myös World U-17 Hockey Challengessa vuonna 2017. Yhteensä Heinola on pelannut 37 poikien maaottelua.


title: Ville Heinola

text: Vuonna 2016 Heinola valittiin kaikkien aikojen ensimmäisenä Kankaanpään Jääkarhujen pelaajana Pohjola-leirin maajoukkuehdokkaaksi.


title: Ville Heinola

text: Heinola on pelannut myös pesäpalloa Kankaanpään Mailan junioreissa, jossa hän voitti C-poikien Suomenmestaruuden vuonna 2016.


title: Anna Seghers

text: Anna Seghers (oikealta nimeltään Netty Reiling Radványi, 1900–1983) oli saksalainen kirjailija, joka kuvasi romaaneissaan juutalaisten vainoja natsi-Saksassa. Hänen tunnetuimpia teoksiaan ovat Seitsemäs risti (Das siebte Kreuz, 1942) ja "Visado de tránsito" (1944). Useiden romaanien pohjalta on tehty myös elokuvia.


title: Anna Seghers

text: Kun Hitler nousi valtaan, Seghersin teokset kiellettin ja hän oli lyhyesti pidätettynä. Hän pakeni perheineen Pariisiin. Saksalaisten valloitetettua Ranskan, Seghers pakeni Meksikoon. Toisen maailmansodan jälkeen Seghers eli ja kirjoitti Itä-Saksassa.


title: Salibandyn B-poikien SM-sarja

text: B-poikien SM-sarja tai on salibandyn B-poikien korkein sarjataso. Sarjan järjestämisestä vastaa Suomen Salibandyliitto. Sarja pelataan yhdessä 12 joukkueen lohkossa yksittäisinä otteluina. Peliaika otteluissa on 3×20 minuuttia.


title: Salibandyn B-poikien SM-sarja

text: SM-sarjaan selviävät syyskuussa pelattavien SM-karsintojen 12 parasta joukkuetta. Karsintoihin osallistuvat siis myös kaikki edellisen kauden SM-sarjajoukkueet.


title: Salibandyn B-poikien SM-sarja

text: Vuonna 2018 SM-karsinnat pelataan 8.-9.9. ja 22.9.-23.9. Karsintoihin pääsee 24 joukkuetta. B-poikien seurarankingin 12 parasta pääsevät suoraan SM-karsintoihin. Loput 12 SM-karsintoihin pääsevät joukkueet selviävät 25.-26.8. pelattavissa esikarsinnoissa.


title: Salibandyn B-poikien SM-sarja

text: Runkosarja pelataan kaksinkertaisena, eli jokainen joukkue pelaa 22 ottelua. Runkosarjassa varsinaisen peliajan jälkeen tilanteen ollessa tasan pelataan 5 minuutin jatkoaika ja tarvittaessa rangaistuslaukauskilpailu.


title: Salibandyn B-poikien SM-sarja

text: Runkosarjan 6. parasta pääsevät pudotuspeleihin. 7. ja 8. karsivat pudotuspeleihin pääsystä Playoff-karsinnoissa.


title: Salibandyn B-poikien SM-sarja

text: Pudotuspeleissä pelaavat kuusi runkosarjan parasta ja Playoff-karsinnoista tulleet kaksi joukkuetta.


title: Salibandyn B-poikien SM-sarja

text: Puolivälierissä runkosarjan 1. saa valita vastustajan sijoilta 7.-8. Runkosarjan 2. saa valita vastustajan sijoilta 6.-8. Runkosarjan 3. valitsee vastustajan sijoilta 5.-8. ja runkosarjan 4. saa vastaansa valitsematta jääneen joukkueen. Puolivälierien voittajat etenevät välieriin.


title: Salibandyn B-poikien SM-sarja

text: Välierien häviäjät pelaavat pronssiottelussa ja voittajat finaaleissa. Puolivälierät, sekä välierät pelataan paras kolmesta ja finaalit paras viidestä. Pronssista pelataan vaib yksi peli.


title: Salibandyn B-poikien SM-sarja

text: Jatkoajan pituus on pudotuspeleissä 20 minuuttia.


Salibandyn B-poikien SM-sarja


title: Salibandyn B-poikien SM-sarja

text: Playoff-karsintojen 1. vaihe pelataan turnausmuotoisesti. Peliaika on 3×15 minuuttia juoksevaa peliaikaa. Alueellisista sarjoista tulleet 8 joukkuetta jaetaan kahteen 4 joukkueen lohkoon. Lohkoissa pelataan yksinkertainen sarja.


title: Salibandyn B-poikien SM-sarja

text: Lohkojen voittajat kohtaavat 1. vaiheen finaalissa. Peliaika finaalissa on 3×15 tehokasta peliaikaa. Tarvittaessa 10 minuutin jatkoaika ja rangaistuslaukauskilpailu. Finaalin voittaja etenee 2. vaiheeseen.


title: Salibandyn B-poikien SM-sarja

text: 2.-3. vaihe


title: Salibandyn B-poikien SM-sarja

text: Playoff-karsintojen 2. vaiheessa 1.divisioonan runkosarjan 1. pelaa playoff-karsintojen 1. vaiheen voittajaa vastaan ja 1. divisioonaan runkosarjan 2. pelaa 1. divisioonan pudotuspelien voittajaa vastaan. Otteluiden voittajat etenevät 3. vaiheeseen.


title: Salibandyn B-poikien SM-sarja

text: 3. vaiheessa 2. vaiheen voittajat pelaavat SM-sarjan runkosarjan 7. ja 8. sijoittuneita vastaan. Parien voittajat pääsevät SM-sarjan pudotuspeleihin.


title: Salibandyn B-poikien SM-sarja

text: Peliaika 2. ja 3. vaiheessa on 3×20 min. + mahdollinen 20 minuutin jatkoaika ja rangaistuslaukauskilpailu.B-pojissa on käytössä seuraranking. Edellisen kauden seurarankingin 12 parasta pääsee suoraan varsinaiseen SM-karsintaan. Seuraranking vaikuttaa myös esikarsintalohkoihin. Seurarankingissa lasketaan yhteen seurojen saavuttamat rankingpisteet B-, ja C1-pojista. Vain valtakunnallisista sarjoista saa pisteitä. Aluesarjajoukkue voi päästä pisteille, jos se pudottaa SM- tai 1. divisioonajoukkueen pudotuspelikarsinnoissa.


title: Anita Nyman

text: Anita Nyman (s. 15. syyskuuta 1971) on suomalainen uransa lopettanut maastohiihtäjä. Hän kilpaili 1993–2005. Vuoden 1998 talviolympialaisissa Naganossa hän tuli seitsemänneksi 4 × 5 km:n viestihiihdossa ja 44:ksi 5 km + 10 km:n yhdistetyssä takaa-ajossa.


title: Anita Nyman

text: Nyman tuli 26:ksi 15 km:n hiihdossa vuoden 1999 maailmanmestaruuskisoissa Ramsaussa. Hänen paras world cup -tuloksensa on 17. sija 10 km:n kilpailussa Japanissa 1997.


title: Anita Nyman

text: Nymanin paras henkilökohtainen tulos on kolmas sija 5 km:n Continental Cup -kilpailussa Suomessa 1995.


title: Virpi Moskari

text: Virpi Moskari on suomalainen laulaja, äänialaltaan mezzosopraano, ja suomalaisen a cappellalauluyhtyeen Rajattoman perustaja.


title: Virpi Moskari

text: Moskari kävi Itä-Helsingin musiikkiopistoa, jossa hän opiskeli viulun- ja pianonsoittoa, ja myöhemmin hän opiskeli laulua. Hän on kamarikuoro Grex Musicuksen perustajajäsen ja laulaa CD:llä "The Making of the Drum".


title: Virpi Moskari

text: Moskari laulaa myös kahdella Ultra Bran CD:llä "Vapaaherran elämää" ja "Sinä päivänä kun synnyin".


title: Güler Sabancı

text: Güler Sabancı (s. 1955, Adana, Turkki) on turkkilainen yritysjohtaja. Hänen isoisänsä Hacı Ömer Sabancı (1906–66) perusti 1930-luvulla alkujaan tekstiilialan yrityksen. Siitä on sittemmin kehittynyt Turkin rikkaimpiin kuuluvan Sabancı-suvun monialakonserni, jonka sijoituksia hoidetaan Sabancı Holding-yhtiön välityksellä. Güler Sabancı on tämän holdingyhtiön toimitusjohtaja (2018). Hän toimii myös suvun mukaan nimetyn Sabancı-yliopiston pääjohtajana ja on Turkin suurimman yksityisesti omistetun säätiön, Sabancı-säätiön hallituksen puheenjohtaja. Vuodesta 2013 hän on ollut myös Siemen AG:n johtokunnan jäsen.


title: Güler Sabancı

text: Yhdysvaltalainen talousjulkaisu Forbes luokitteli Sabancın vuoden 2017 maailman vaikutusvaltaisimpien naisten listallaan sijalle 58. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 17. sijalle (2017).


title: Güler Sabancı

text:
Vuonna 2016 yhteensä 16 maassa toimivan Sabancı-yhtymän liikevaihto oli noin 11,5 miljardia dollaria. Yhtymän toimialoja ovat pankki- ja vakuutustoiminta, energia, vähittäismyynti ja tuotannollinen teollisuus (auto-, ruoka- ja tupakkateollisuus, turismi, kemikaalit). Yhtymän liikevaihto kasvoi 12 prosenttia ja liikevoitto 19 prosenttia edellisvuodesta.
Sabancılla on alempi korkeakoulututkinto (B.A./B.Sc.) Bogazicin yliopistosta. Hän on naimaton.


title: Bucktonin linna

text: Bucktonin linna oli keskiaikainen linna Englannissa, joka rakennettiin ja purettiin luultavasti 1100-luvulla. Vanhin kirjallinen todiste linnasta on vuodelta 1360, jolloin se oli jo rauniona.


title: Gyda Enger

text: Gyda Enger (s. 14. tammikuuta 1993) on norjalainen uransa päättänyt mäkihyppääjä. Hänen seuransa oli Hernes IL


title: Gyda Enger

text: Enger on osallistunut MM-kilpailuihin kaksi kertaa. Oslon MM-kilpailuissa 2011 hän oli normaalimäessä 26:s ja Falunin MM-kilpailuissa 2015 28:s. Vuoden 2014 talviolympialaisissa Enger hyppäsi normaalimäessä 24:nneksi.


title: Gyda Enger

text: Maailmancupissa Enger kilpaili ensimmäisen kerran joulukuussa 2011 Lillehammerissa sijoittuen 38:nneksi. Parhaimmillaan hän sijoittui kuudenneksi tammikuussa 2014 Tšaikovskissa.


title: Gyda Enger

text: Nuorten MM-kilpailuihin Enger on osallistunut kuusi kertaa vuosina 2007, 2008 ja 2010–2013. Joukkuemäessä hän oli neljäs vuonna 2013. Normaalimäessä hän on sijoittunut parhaimmillaan 14:nneksi.


title: Lorena Gale

text: Lorena Gale (9. toukokuuta 1958 Montreal, Québec – 21. kesäkuuta 2009 Vancouver, Brittiläinen Kolumbia) oli kanadalainen näyttelijä, näytelmäkirjailija ja aktivisti. Hän loi mittavan uran kanadalaisen teatterin parissa, mutta tuli ehkä kaikkein tunnetuimmaksi ylipapitar Eloshan roolista televisiosarjassa "Taisteluplaneetta Galactica".


title: Lorena Gale

text: Gale oli kolmannen sukupolven kanadalainen. Hän valmistui Montrealin Marianopolis Collegesta vuonna 1977. Hän opiskeli myös Concordian yliopistossa sekä Kanadan kansallisessa teatterikoulussa ja kävi kuusikuukautisen kurssin New Yorkissa torontolaissyntyisen näyttelemisvalmentaja Paul Mannin kanssa. Vuonna 2005 Gale sai taiteiden maisterin oppiarvon Simon Fraserin yliopistosta (Vancouver).


title: Lorena Gale

text: Gale muutti vuonna 1988 Vancouveriin, jossa hän vuonna 1991 voitti Jessie Richardson -palkinnon sivuroolistaan teatterissa. Vuonna 1991 hän meni naimisiin ohjaaja John Cooperin kanssa. Cooper oli samalla hänen säännöllinen yhteistyökumppaninsa. Itse kirjoittamissaan näytelmissä Gale toi esiin mustaihoisten asemaan liittyneitä aiheita. Näillä avuilla hän pääsi myös ehdolle Kenraalikuvernöörin kirjallisuuspalkinnon saajaksi. Hän kuoli syöpään.


title: Helena Olsson Smeby

text: Helena Olsson Smeby (s. 15. marraskuuta 1983) on norjalainen uransa päättänyt mäkihyppääjä. Hänen seuransa oli Byaasen.


title: Helena Olsson Smeby

text: Liberecin MM-kilpailuissa 2009 Smeby oli normaalimäessä 16:s. Vuoden 2014 talviolympialaisissa hän hyppäsi normaalimäessä 14:nneksi.


title: Helena Olsson Smeby

text: Maailmancupissa Smeby kilpaili ensimmäisen kerran joulukuussa 2013 Lillehammerissa sijoittuen 13:nneksi. Parhaimmillaan hän on sijoittunut neljänneksi joulukuussa 2013 Hinterzartenissa kaksi kertaa ja tammikuussa 2014 Zaōssa.


title: Claire Harris

text: Claire Harris (s. 13. kesäkuuta 1937 Port-of-Spain, Trinidad) on kanadalainen runoilija. Hänen ensimmäinen runokokoelmansa oli "Fables from the Women's Quarters" (1984), jonka jälkeen hän on julkaissut useita muita kokoelmia. Hän on saavuttanut työllään kansallista ja kansainvälistä tunnustusta. Hän pääsi ehdolle Kenraalikuvernöörin palkinnon saajaksi, ja "Fables"-teoksella hän sai Commonwealth Awardin runoudesta. Usein Harris esittelee runoudessaan sortoa ja väkivaltaa kohtaavien mustaihoisten naisten läpikäymiä psykologisia kamppailuita.


title: Claire Harris

text: Harris opiskeli Dublinissa ja Jamaikalla. Muutettuaan Kanadaan vuonna 1966 hän opetti lukiotasolla englannin kieltä ennen uran aloittamista runoilijana.


title: Ull-Britt Gustafsson-Pensar

text: Ull-Britt Gustafsson-Pensar (s. 1931 Loviisa) on suomalainen äidinkielen (ruotsi) lehtori, koulutukseltaan filosofian maisteri. Hän on ollut suomenruotsalaisen virsikirjakomitean jäsen 1975–1983. Hänen tekstejään on ruotsinkielisessä virsikirjassa vuodelta 1986 kaksi virttä(nro 293 "Sanningens Ande, himmelskt ljus du sänder" ja 646 Kosketa minua, Henki (ruotsinnettuna 1979 "Grip du mig, helige Ande"). Hän on myös kääntänyt virsiä monista kielistä.


title: Nguyễn Thị Phương Thảo

text: Nguyen Thi Phuong Thao tai Nguyễn Thị Phương Thảo (s. ) on vietnamilainen yrittäjä, yritysjohtaja ja dollarimiljardööri. Hän on perustamansa, vuonna 2011 toimintansa aloittaneen VietJet Air -lentoyhtiön toimitusjohtaja. Kun yhtiö vietiin pörssiin helmikuussa 2017, Thaosta tuli miljardööri. Yhdysvaltalainen talousjulkaisu Forbes arvioi maaliskuussa 2018 hänen omistustensa arvoksi 3,1 miljardia Yhdysvaltain dollaria.


title: Nguyễn Thị Phương Thảo

text: Yhdysvaltalainen talousjulkaisu Forbes luokitteli Thaon vuoden 2017 maailman vaikutusvaltaisimpien naisten listallaan sijalle 55. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 50. sijalle (2017).


title: Nguyễn Thị Phương Thảo

text: VietJet Air on saanut mediahuomiota, mutta on herättänyt myös pahennusta esittelemällä bikiniasuisia lentoemäntiä ja malleja lehtimainoksissaan ja toisinaan myös lennoillaan sekä julkistamalla vähäpukeisia lentoemäntiä esitteleviä kalentereita useana vuonna.


title: Nguyễn Thị Phương Thảo

text: Thao on naimisissa, kaksi lasta.


title: Yurina Yamada

text: Yurina Yamada (s. 12. heinäkuuta 1996 Otari) on japanilainen uransa päättänyt mäkihyppääjä. Hänen seuransa oli Waseda University.


title: Yurina Yamada

text: Vuoden 2014 talviolympialaisissa Yamada hyppäsi normaalimäessä 30:nneksi eli viimeiseksi.


title: Yurina Yamada

text: Maailmancupissa Enger kilpaili ensimmäisen kerran tammikuussa 2012 Hinterzartenissa sijoittuen 16:nneksi. Parhaimmillaan hän sijoittui kymmenenneksi maaliskuussa 2012 Zaōssa.


title: Yurina Yamada

text: Nuorten MM-kilpailuihin Enger on osallistunut neljä kertaa. Vuosina 2012 ja 2014 hän voitti joukkuemäessä maailmanmestaruuden ja vuonna 2015 pronssia. Normaalimäessä hän on sijoittunut parhaimmillaan 11:nneksi vuosina 2012 ja 2015.


title: Sue Myrick

text: Suellen ”Sue” Myrick (o.s. Wilkins, s. 1. elokuuta 1941 Tiffin, Ohio) on yhdysvaltalainen poliitikko republikaanisesta puolueesta. Hän toimi vuosina 1995–2013 Yhdysvaltain edustajainhuoneen jäsenenä Pohjois-Carolinasta.


title: Sue Myrick

text: Myrick toimi ennen poliittista uraansa muun muassa itse perustamansa Myrick Advertising and Public Relations -yrityksen toimitusjohtajana Charlottessa, Pohjois-Carolinassa. Vuonna 1983 hänet valittiin Charlotten kaupunginvaltuustoon, jonka jäsen hän oli vuoteen 1985, ja vuonna 1987 ensimmäisenä naisena Charlotten pormestariksi. Hän voitti tuolloin istuvan pormestarin, demokraatti Harvey Ganttin. Gantt oli kaupungin ensimmäinen afroamerikkalainen pormestari.


title: Sue Myrick

text: Myrick toimi Charlotten pormestarina kaksi kaksivuotiskautta, vuoteen 1991. Vuonna 1992 hän pyrki Yhdysvaltain senaattiin Pohjois-Carolinasta, mutta jäi republikaanien esivaaleissa toiseksi Lauch Fairclothin jälkeen. Vuonna 1994 hän pyrki onnistuneesti Yhdysvaltain edustajainhuoneeseen perinteisesti konservatiivisesta Pohjois-Carolinan yhdeksännestä vaalipiiristä. Hän voitti ensin republikaanien esivaaleissa Pohjois-Carolinan edustajainhuoneen vähemmistöjohtajan David Balmerin ja myöhemmin varsinaisissa vaaleissa demokraatti Rory Blaken. Myrick sai tuolloin 65 prosenttia annetuista äänistä ja kaikissa myöhemmissä vaaleissaankin vähintään 63 prosenttia.


title: Sue Myrick

text: Myrick toimi Yhdysvaltain edustajainhuoneen jäsenenä yhdeksän kaksivuotiskautta, tammikuusta 1995 tammikuuhun 2013. Hän ei ollut ehdolla kymmenennelle kaudelle vuoden 2012 vaaleissa. Myrick oli edustajainhuonevuosinaan yhteensä kuuden eri valiokunnan jäsen, budjettivaliokunnan, energia- ja kauppavaliokunnan, pienyritysvaliokunnan, sääntövaliokunnan, tiedevaliokunnan ja tiedusteluvaliokunnan. Hän toimi myös yhden tiedusteluvaliokunnan alivaliokunnan (Subcommittee on Terrorism, Human intelligence, Analysis and Counterintelligence) puheenjohtajana.


title: Sue Myrick

text: Myöhemmin Myrick on muun muassa toiminut Footwear Distributors and Retailers of America -järjestön ja The Inspiration Networks -televisioyhtiön lobbarina.


title: Sue Myrick

text: Sue Myrick on ollut kahdesti naimisissa, ensin Jim Forestin ja vuodesta 1977 Ed Myrickin kanssa. Hänellä on kaksi poikaa ensimmäisestä liitostaan. Toinen pojista, Dan Forest, valittiin vuonna 2012 Pohjois-Carolinan varakuvernööriksi.


title: Karen Solie

text: Karen Solie (s. 6. heinäkuuta 1966 Moose Jaw, Saskatchewan) on kanadalainen runoilija. Hän varttui sukunsa maatilalla Saskatchewanin maaseudulla ja opiskeli Lethbridgen sekä Victorian yliopistoissa. Hän on opettanut englannin kieltä Victorian yliopistossa ja runoutta Banff Centressä. Hän on toiminut useiden eri yliopistoiden ja taidekeskusten, kuten Albertan ja New Brunswickin yliopistoiden nimikkokirjailijana. Solie on yksi maansa johtavista nykyaikaisista lyyrisistä runoilijoista. Hänen ensimmäinen kokoelmansa, palkittu "Short Haul Engine", julkaistiin vuonna 2001. Sitä seurasivat "Modern and Normal" (2005) ja "Pigeon" (2009).


title: HLTV

text: HLTV (verkkosivuna HLTV.org) on tanskalainen -videopelin kilpapelaamiseen keskittyvä uutis- ja foorumiverkkosivu. Se sisältää uutisten ja foorumien lisäksi myös turnausten tietoja ja niihin liittyvän kuvagallerian, otteluiden tulos- ja tilastotiedot ja otteluiden vedonlyönnin. HLTV.org on saanut nimensä Valven kehittämästä tietokoneohjelmasta, Half-Life TV:stä.


title: HLTV

text: HLTV (tietokoneohjelmana Half-Life TV) on Valven vuonna 2001 luoma tietokoneohjelma, jonka avulla "TV"-tuettujen GoldSrc-moottorilla toimivien pelien serverien sisäistä pelaamista voi seurata "bird's-eye view"-menetelmällä reaaliaikaisesti, viiveellä tai uusintana (demona). Lisäksi se myös mahdollistaa rajattoman katsojamäärän suorissa otteluissa. Se toimii pelinsisäisesti tarvitsemalla uniikin IP-osoitteensa, jonka kautta palvelimelle liitytään katsojaksi. HLTV-tuettuja pelejä ovat Counter-Strike 1.6, ja Day of Defeat.


title: HLTV

text: Half-Life TV:stä kehitettiin vuonna 2010 uudempi versio, Source-moottorilla toimiva SourceTV, joka toimii TV-tuetuissa Source-moottorilla toimivissa peleissä kuten ja Counter-Strike: Global Offensivessa. Sitä käytetään nykyään usein Counter-Strike: Global Offensiven tiimien välisissä harjoitusotteluissa ja e-Sports turnauksissa. SourceTV tunnetaan Counter-Strike: Global Offensivessa nimellä "GOTV".


title: Karen-Sofie Styrmoe

text: Karen-Sofie Styrmoe(-Oseid) (20. lokakuuta 1930 Tinn – 14. heinäkuuta 2001 Oslo) oli norjalainen alppihiihtäjä. Hän osallistui vuoden 1952 talviolympialaisiin Oslossa. Siellä hän kilpaili naisten syöksylaskussa ja pääsi siinä 31. sijalle. Hän osallistui myös slalomiin, jossa hän pääsi 23. sijalle.


title: Oliver Ivanović

text: Oliver Ivanović (1. huhtikuuta 1953 Kosovo, Jugoslavia – 16. tammikuuta 2018 Mitrovica, Kosovo) oli kosovolainen serbiläinen poliitikko. Hän oli SDP kansalaisaloite -puolueen perustaja ja toimi sen puheenjohtajana. Oliver Ivanović surmattiin vuonna 2018.


title: Oliver Ivanović

text: Ivanovićin äiti oli serbian kielen ja kirjallisuuden opettaja ja hänen isänsä oli historianopettaja. Ivanović opiskeli insinööriksi ja erikoistui mekaniikkaan. Sen jälkeen hän toimi urheilun johtotehtävissä ja kilpaili ammattilaisena karatessa. Vuonna 1999 Ivanović ryhtyi poliitikoksi, kun hänet nimitettiin Kosovon sodan aikana serbien kansallisen neuvoston johtoon.


title: Oliver Ivanović

text: Vuosina 2008–2012 Ivanović toimi Serbian hallituksen Kosovosta ja Metohijasta vastaavan ministeriön pääsihteerinä sekä Kosovoa ja Metohijaa koskevan yhteistyökeskuksen jäsenenä. Ivanović perusti vuonna 2009 SDP kansalaisaloite -puolueen ja toimi sen puheenjohtajana. Vuonna 2013 hän pyrki Mitrovican serbiosan pormestariksi, muttei tullut valituksi.


title: Oliver Ivanović

text: Vuonna 2014 Ivanovićia syytettiin oikeudessa epäiltynä etnisten albaanien tappamisesta vuosien 1998 ja 1999 aikana. Vuonna 2016 hänet tuomittiin neljän albaanin surmasta 9 vuoden vankeuteen. Oikeudenkäynti päätettiin sittemmin uusia, ja Ivanović vapautettiin vankeudesta vuonna 2017. Hänen oli määrä vastata syytteisiin vapaudessa.


title: Oliver Ivanović

text: 16. tammikuuta 2018 tuntematon autolla liikkunut ampuja ampui Ivanovićia viisi kertaa, kun hän oli Mitrovicassa puoluetoimistonsa edustalla. Häneen oli aiemmin kohdistunut uhkailua. Vuonna 2005 Ivanovićin auton alla räjäytettiin pommi ja vuonna 2017 joku poltti hänen autonsa..


title: Oliver Ivanović

text: Huhtikuussa murhan tutkinta ei ollut edistynyt. Tekijää ei tiedetty.


title: Shakin maailmanmestaruusottelu 2018

text: Shakin maailmanmestaruusottelussa 2018 hallitseva mestari Magnus Carlsen puolusti mestaruuttaan onnistuneesti Fabiano Caruanaa vastaan. Ottelu pelattiin Lontoossa 9.–28.11.2018. Pelattiin 12 peliä klassisilla aikarajoilla, jotka kaikki päättyivät tasan. Ottelu ratkaistiin pelaamalla nopeaa shakkia.


title: Shakin maailmanmestaruusottelu 2018

text: Hallitsevalle mestarille Magnus Carlsenille haettiin haastajaa kahdeksan pelaajan ehdokasturnauksessa Berliinissä Saksassa maaliskuussa 2018. Turnaukseen osallistui edellisen MM-ottelun hävinnyt Sergei Karjakin, neljä karsintakilpailuissa menestynyttä pelaajaa, kaksi korkean vahvuusluvun omannutta pelaajaa sekä turnausjärjestäjän villin kortin saanut Vladimir Kramnik. Turnauksessa kukin pelasi kutakin vastaan valkeilla ja mustilla eli kaikkiaan 14 peliä. Turnauksen voitti Fabiano Caruana, joka saavutti tuloksen 9/14. Hän voitti viisi peliä, pelasi tasan kahdeksan ja hävisi yhden.


title: Shakin maailmanmestaruusottelu 2018

text: Kaikki 12 peliä klassisilla aikarajoilla päättyi tasan. Ottelu ratkaistiin nopeammilla katkaisupeleillä keskiviikkona 28. marraskuuta. Kun Carlsen voitti kolme ensimmäistä peliä, neljättä ei tarvittu.


title: Atsuko Tanaka

text: Atsuko Tanaka (s. 25. tammikuuta 1992 Calgary, Kanada) on kanadalainen mäkihyppääjä. Hänen seuransa on Altius Nordic Ski Club.


title: Atsuko Tanaka

text: Val di Fiemmen MM-kilpailuissa 2013 Tanaka oli normaalimäessä 15:s. Vuoden 2014 talviolympialaisissa Tanaka hyppäsi normaalimäessä 12:nneksi.


title: Atsuko Tanaka

text: Maailmancupissa Enger kilpaili ensimmäisen kerran joulukuussa 2011 Lillehammerissa sijoittuen 26:nneksi. Parhaimmillaan hän on sijoittunut neljänneksi tammikuussa 2014 Sapporossa.


title: Atsuko Tanaka

text: Nuorten MM-kilpailuihin Enger on osallistunut viisi kertaa vuosina 2006, 2008 ja 2010–2012. Hän voitti hopeaa vuonna 2006 normaalimäessä.


Aotearoan, Uuden-Seelannin ja Polynesian anglikaanikirkko on anglikaanisen yhteisön jäsenkirkko, joka palvelee Uudessa-Seelannissa, Fidzissa, Tongassa, Samoassa ja Cookinsaarilla. Nykyiset arkkipiispat ovat Winston Halapua ja Philip Richardson.


title: Aotearoan, Uuden-Seelannin ja Polynesian anglikaanikirkko

text: Kirkolla ei ole virallista kantaa samaa sukupuolta olevien parisuhteisiin.


title: Marjo-Riikka Mäkelä

text: Marjo-Riikka Mäkelä (s. 7. toukokuuta 1977 Lappeenranta) on suomalainen näyttelijä, ohjaaja, näyttelemisen opettaja. Hän on perustanut Los Angelesiin näyttelijästudion Chekhov Studio International. Suomalaisessa mediassa Mäkelä mainitaan yleensä Michael Chekhovin näyttelemistekniikan yhteydessä.


title: Marjo-Riikka Mäkelä

text: Mäkelä on juontanut Yleisradion sarjaa Kulttuuri Putiikki vuosina 1994–1996. Sen jälkeen hän työskenteli pääasiassa näyttelijänä klassisissa näytelmissä, kuten Molièren "Ihmisvihaajassa", sekä moderneissa näytelmissä, kuten Peppi Pitkätossussa. Hän opiskeli Venäjän teatteritaiteen akatemiassa (GITIS) ja muutti Yhdysvaltoihin, jossa hän palasi näyttämölle John Irvingin romaanin "Oman elämänsä sankari" teatterisovituksessa. ja nimiroolissa Euripideen "Medeiassa".


title: Marjo-Riikka Mäkelä

text: Mäkelä on käyttänyt Michael Chekhovin näyttelijäntyön tekniikkaa omassa työssään ja on myös ryhtynyt opettamaan sitä niin Suomessa kuin Etelä- ja Pohjois-Amerikassakin. Hän alkoi soveltaa tekniikkaa opiskellessaan Venäjällä. Menetelmä korostaa omien muistojen ja kokemusten sijasta mielikuvituksen käyttöä luotaessa roolihenkilön kokemuksia.


title: Salomé Báncora

text: Salomé Báncora (s. 28. helmikuuta 1993) on argentiinalainen alppihiihtäjä. Hänen seuransa on Club Andino Bariloche.


title: Salomé Báncora

text: Báncora osallistui vuoden 2014 talviolympialaisiin. Hän sijoittui pujottelussa 25:nneksi ja suurpujottelussa 47:nneksi. Maailmanmestaruuskilpailuihin Báncora on osallistunut neljä kertaa vuosina 2011–2017. Paras sijoitus on vuoden 2015 kisojen 37:s sija pujottelussa.


title: Salomé Báncora

text: Maailmancupissa Báncora esiintyi ensimmäisen kerran joulukuussa 2015 Åressa. Yhteensä hänellä on viisi starttia.


title: Salomé Báncora

text: Nuorten MM-kilpailuihin Báncora on osallistunut viisi kertaa vuosina 2009–2011 ja 2013–2014. Parhaimmillaan hän on ollut 30:s vuoden 2014 kisojen pujottelussa.


title: Tankearaiheinä

text: Tankearaiheinä ("Lolium rigidum") on raiheiniin kuuluva yksivuotinen heinälaji. Se kasvaa muun muassa Etelä-Euroopassa, Pohjois-Afrikassa ja Aasiassa. Pohjoismaissa lajia on tavattu hyvin harvinaisena satunnaistulokkaana, myös Suomessa pari kertaa.


title: Tankearaiheinä

text:
Tankearaiheinä kasvaa 20–40 senttimetriä korkeaksi mättääksi. Sen tähkylät kasvavat raiheinille tyypillisesti kahtena rivinä,
vuoroittain tähkärangan molemmin puolin. Lajilla tähkäranka on jäykkä ja tähkylät painuneet siihen tiiviisti kiinni.


title: Lavinia Chrystal

text: Lavinia Chrystal (s. 5. maaliskuuta 1989) on australialainen uransa päättänyt alppihiihtäjä.


title: Lavinia Chrystal

text: Chrystal osallistui vuoden 2014 talviolympialaisiin. Hän sijoittui pujottelussa 32:nneksi ja suurpujottelussa 40:nneksi. Maailmanmestaruuskilpailuihin Chrystal on osallistunut vuosina 2011 ja 2015. Paras sijoitus on vuoden 2015 kisojen 45:s sija pujottelussa ja suurpujottelussa.


title: Lavinia Chrystal

text: Maailmancupissa Chrystal esiintyi kerran helmikuussa 2014 Kranjska Gorassa. Hän laski ulos ensimmäisessä laskussa.


title: Lavinia Chrystal

text: Nuorten MM-kilpailuihin Báncora osallistui vuonna 2009. Hän sijoittui pujottelussa 33:nneksi ja suurpujottelussa 57:nneksi.


title: Jänönhäntä

text: Jänönhäntä ("Lagurus ovatus") on yksivuotinen matalakasvuinen heinälaji, joka kasvaa luonnonvaraisesti Etelä-Euroopassa. Sitä viljellään myös koristekasvina. Jänönhännän kukintona on lajinimeä kuvaavasti tiheä tähkämäinen röyhy, joka on munanmuotoinen, pehmeäkarvainen ja kasvaa runsaasti ohuita vihneitä. Yksittäiset tähkylät ovat yksikukkaisia.


title: Betty Oliphant

text: Betty Oliphant (5. elokuuta 1918 Lontoo, Englanti – 12. heinäkuuta 2004 St. Catharines, Ontario) oli englantilaissyntyinen balettipedagogi. Hän muutti vuonna 1947 Kanadaan, jossa hänestä tuli Kanadan kansallisen balettikoulun ensimmäinen rehtori vuonna 1959. Tässä asemassa hän toimi vuoteen 1989 saakka. Hän oli myös yksi Kanadan kansallisbaletin taiteellisista johtajista vuosina 1969–75. Hän koulutti lukuisia tanssijoita ja opettajia, joiden joukossa olivat Karen Kain, Frank Augustyn, Martine van Hamel, James Kudelka ja John Alleyne.


title: Betty Oliphant

text: Oliphantilla oli maailmanlaajuista kysyntää opettajana, joten hän vierailikin säännöllisesti muun muassa Neuvostoliitossa. Hän sai uransa aikana lukuisia palkintoja ja tunnustuksia, kuten Kanadan ritarikunnan "Companion"-arvon (1985).


title: Lubna al-Qasimi

text: Lubna bint Khalid bin Sultan al-Qasimi ( (s. ) on arabiemiirikuntalainen ministeri. Hän on maansa ensimmäinen nainen ministerin tehtävässä. Hän toimi vuosina 2004–2008 Yhdistyneitten arabiemiraattien talousministerinä, 2008–2013 ulkomaankauppaministerinä, 2013–2016 kansainvälisen yhteistyön ja kehityksen ministerinä. Hän on toiminut maansa ensimmäisenä suvaitsevaisuuden ministerinä vuodesta 2016. Ministerin tehtävän ohelle hänellä on useita muita toimia. Hän on esimerkiksi Zayed-yliopiston pääjohtaja.


title: Lubna al-Qasimi

text:
Yhdysvaltalainen talousjulkaisu Forbes luokitteli Sheikha al-Qasimin vuoden 2017 maailman vaikutusvaltaisimpien naisten listallaan sijalle 36.
Al-Qusimi valmistui Kalifornian osavaltioyliopistosta Chicossa (1981; B.A./B.Sc., tietojenkäsittelyoppi) ja suoritti MBA-tutkinnon Sharjan amerikkalaisessa yliopistossa (2002). Hän on useiden yliopistojen kunniatohtori.


title: Erla Ásgeirsdóttir

text: Erla Ásgeirsdóttir (s. 27. tammikuuta 1994) on islantilainen alppihiihtäjä. Hänen seuransa on Breidablik.


title: Erla Ásgeirsdóttir

text: Erla osallistui vuoden 2014 talviolympialaisiin. Hän sijoittui pujottelussa 36:nneksi ja suurpujottelussa 52:nneksi. Maailmanmestaruuskilpailuihin Erla on osallistunut vuosina 2013 ja 2015. Paras sijoitus on vuoden 2015 kisojen 45:s sija pujottelussa.


title: Erla Ásgeirsdóttir

text: Nuorten MM-kilpailuihin Erla on osallistunut neljä kertaa vuosina 2011 ja 2013–2015. Parhaiten hän sijoittui vuoden 2011 pujottelussa, kun hän laski 42:nneksi.


title: Kiinanpantaheinä

text: Kiinanpantaheinä ("Setaria faberi") on alkuperäisenä Kiinassa esiintyvä heinälaji. Pohjoismaissa sitä on tavattu harvoin satunnaistulokkaana kaatopaikoilla, satamissa ja myllyalueilla, myös Suomessa noin 20 kertaa.


title: Kiinanpantaheinä

text: Kiinanpantaheinä on yksivuotinen heinä, joka kasvaa 20–50 senttimetriä korkeaksi. Se muistuttaa ulkonäöltään viherpantaheinää ja italianpantaheinää. Sen kukintona on kerrannaistähkä/röyhy, joka on enintään 10 cm pitkä ja pari senttimetriä leveä, usein kaareutuva, vihreä ja violetinsävyinen. Jokaisessa tähkylässä on tyvellä vihnemäinen sukaskarva, jossa on hyvin pieniä väkäsiä.


title: Deborah Ellis

text: Deborah Ellis (s. 7. elokuuta 1960 Cochrane, Ontario) on kanadalainen kirjailija, rauhanaktivisti ja filantrooppi. Hän aloitti kirjoittamisen 11-vuotiaana ja julkaisi ensimmäisen romaaninsa ("Looking for X", 2000) osallistuttuaan teoksia julkaisemattomille romaanikirjailijoille suunnattuun kilpailuun. Hänen nuorille aikuisille suunnatut romaaninsa esittelevät usein lapsia kansainvälisten kriisien keskellä. Ellisin saamien tunnustusten joukossa on vuonna 2004 myönnetty Vicky Metcalf -palkinto. Hänestä tehtiin vuonna 2006 Ontarion ritarikunnan jäsen.


title: Salomon Group

text: Salomon Group on ranskalainen urheiluvälineiden- ja vaatteiden valmistaja. Salomon on ollut Amer Sportsin omistuksessa vuodesta 2005 ja sitä ennen se oli Adidaksen omistuksessa.


title: Lisa Moore (kirjailija)

text: Lisa Moore (s. 28. maaliskuuta 1964 St. John's, Newfoundland) on kanadalainen romaani- ja novellikirjailija. Hän on ollut kolmesti ehdolla Scotiabank Giller -palkinnon saajaksi (2002, 2005, 2013) ja saanut Commonwealth Writers' Prizen. Mooren ensimmäinen novellikokoelma, "Degrees of Nakedness", julkaistiin vuonna 1995, ja hänen ensimmäinen romaaninsa, "Alligator", on vuodelta 2005. Hänen toinen romaaninsa on "February" (2013).


title: Lisa Moore (kirjailija)

text: Moore sai Nova Scotiassa taiteiden kandidaatin arvon ja tähtäsi alun perin kuvataiteilijaksi. Hän kuitenkin jatkoi opintojaan Memorial University of Newfoundlandissa, jossa hänestä tuli "The Burning Rock" -kirjailijaryhmittymän jäsen. Siihen kuuluivat myös Michael Winter ja Ramona Dearing.


title: Lisa Moore

text: Lisa Moore on ainakin seuraavien henkilöiden nimi:


title: Jonsonindurra

text: Jonsonindurra ("Sorghum halepense") on 1–2 metriä korkeaksi kasvava heinälaji, joka muistuttaa viljana viljeltyä durraa eli kirjodurraa ("Sorghum bicolor"). Siitä poiketen jonsonindurra on monivuotinen ja tekee maarönsyjä. Sen tähkylät varisevat röyhystä jyvien kypsyessä.


title: Jonsonindurra

text: Jonsonindurra kasvaa alkuperäisenä Pohjois-Afrikassa ja Aasian länsiosassa. Suomessa lajia on tavattu satunnaistulokkaana muutamia kymmeniä kertoja, varsinkin 2010-luvulla.


title: Aroharjasvehnä

text: Aroharjasvehnä ("Agropyron desertorum") on monivuotinen heinäkasvi. Se on alun perin kotoisin Aasiasta, missä se kasvaa Venäjällä Siperiassa ja Keski-Aasiassa aroilla. Laji on levinnyt muun muassa Pohjois-Amerikkaan, missä se kasvaa Yhdysvalloissa noin 20 osavaltion alueella. Suomessa aroharjasvehnää on havaittu esiintyvän Pohjois-Pohjanmaalla Raahessa vuodesta 2006 alkaen.


title: Sara Mota de Larrea

text: Sara Mota de Larrea on meksikolainen perijätär ja miljardööri. Hän on Meksikon kuparikuninkaaksi kutsutun Jorge Larrea Ortegan (1912-1999) leski, joka peri suuren Grupo México -konsernin omistusosuuden miehensä jälkeen. Sara Mota de Larrea oli vuonna 2016 yhä konsernia hallinnoivan arizonalaisen (USA) holdingyhtiö Empresarios Industriales de Mexicon suurin omistaja 38,5 prosentin omistusosuudella.


title: Sara Mota de Larrea

text: Perheen poika Germán Larrea Mota Velasco (s. 26.10.1953) on johtanut Grupo Méxicoa vuodesta 1994. Myös hän on miljardööri.


title: Unkarinhöyhenheinä

text: Unkarinhöyhenheinä ("Stipa pennata") on monivuotinen heinälaji. Se kasvaa 30–100 senttimetriä korkeaksi. Heinä kasvaa tiheinä mättäinä. Lehdet ovat ohuet, kouruiset, harmaanvihreät. Röyhy on kapea, haaraton tai haarova. Heinän kukinnolla on höyhentä muistuttava ulkoasu, sillä tähkylästä yksittäin kasvava vihne on erittäin pitkä, jopa 30 cm, ja siinä on tiheästi ohuita karvoja.


title: Unkarinhöyhenheinä

text: Pohjoismaissa unkarinhöyhenheinä esiintyy vain Ruotsissa, missä sitä kasvaa harvinaisena Länsi-Götanmaalla Falbygden-nimisellä kalkkikiviseudulla.


title: Cindy Frey

text: Cindy Frey (s. 5. syyskuuta 1975 Neerpelt) on itseoppinut belgialainen valokuvataiteilija. Hän on erikoistunut muotokuviin, musiikkiin, mainoksiin ja muotiin. Ensimmäisen kerran hän työskenteli valokuvaajana vuonna 2003 ja vuodesta 2007 hän on ollut kokopäivätoiminen valokuvataiteilija. Hän on osallistunut näyttelyihin Belgiassa, Alankomaissa ja Saksassa.


title: Jenny Lindén Urnes

text: Jenny Ulrika Ulfsdotter Lindén Urnes (s. ) on ruotsalainen yritysjohtaja, joka johtaa Lindéngruppenia hallituksen puheenjohtajana. Hän peri 38-vuotiaana isältään Ulf Gösta Lindéniltä (1937–2009) kolmen miljardin kruunun varallisuuden Lindengruppenin osakkeina. Maaleja ja pintakäsittelyaineita valmistavia yhtiöitä omistava Lindéngruppen oli Ulf Lindénin muodostama yritys. Maaliskuussa 2018 yhdysvaltalainen talousjulkaisu Forbes arvioi Lindén Urnesin omistusten arvoksi 1,1 miljardia dollaria.


title: Jenny Lindén Urnes

text: Lindéngruppenin hallituksen ohella Lindén Urnes toimii konsernin usean tytäryrityksen hallituksissa. Hän on myös tukholmalaista Färgfabriken-taidehallia ylläpitävän säätiön hallituksen puheenjohtaja. Lindéngruppen on taidehallin pääsponsori.


title: Jenny Lindén Urnes

text: Lindén Urnes on suorittanut Lontoon yliopiston Heythrop Collegessa alemman korkeakoulututkinnon filosofia pääaineenaan (1995). Hän on Lundin yliopiston kunniatohtori (2015).


title: Isoräpelö

text: Isoräpelö ("Briza maxima") on räpelöihin kuuluva yksivuotinen heinälaji. Se kasvaa muun muassa Etelä-Euroopassa sekä muuallakin Välimerta ympäröivällä alueella. Lajia käytetään koristeheinänä.


title: Isoräpelö

text: Isoräpelö kasvaa 10–60 senttimetriä korkeaksi. Sen tunnusmerkki ovat suhteellisen isot "käpymäiset" tähkylät. Ne kasvavat nuokkuvina harsun röyhykukinnon haarojen päissä. Tähkylät ovat litteät, osittain violetinsävyiset, kooltaan 10–17 millimetriä, ainakin kaksi yhtä suuret kuin niittyräpelöllä.


title: Louise Lindh

text: Eva Louise Katarina Lindh (s. , Norrköping) on ruotsalainen yritysjohtaja ja miljardööri. Hän sai sisarensa Katarina Martinsonin tavoin vuonna 2015 isältään osuuden isoisänsä Lars Erik Lundbergin (1920-2001) vuonna 1944 alkujaan rakennusyritykseksi perustamasta L E Lundbergföretagen AB:sta. Molemmat sisarukset istuvat tämän sijoitusyhtiön hallituksessa. Lindh on konserniin kuuluvan Fastighets AB L. E. Lundbergin toimitusjohtaja. Maaliskuussa 2018 yhdysvaltalainen talousjulkaisu Forbes arvioi Lindhin omistusten arvoksi 1,3 miljardia dollaria.


title: Louise Lindh

text: Sijoitusyhtiö L E Lundbergföretagenin määräysvalta ja enemmistö yhtiön kantaosakkeista (A-osakkeista) oli huhtikuussa 2018 Lindhin isällä Fredrik Lundbergilla, joka toimii yhtiön toimitusjohtajana. Yhtiön vuosikertomuksen 2017 mukaan Fredrik Lundberg omisti helmikuussa 2018 yhteensä 42,3 prosenttia sijoitusyhtiön osakkeista (71,0 % äänivallasta), Louise Lindh perheineen 14,0 prosenttia (11,2 äänivallasta) ja samoin hänen siskonsa Katarina Martinson perheineen. Yhtiön B-osakkeet noteerataan Tukholman pörssissä ().


title: Louise Lindh

text: Lindh muutti viisivuotiaana vuonna 1985 vanhempiensa ja sisaruksensa kanssa Sveitsin Zürichiin, sillä hänen isänsä halusi tuolloin edullisemman perintöveron. Lindh oppi sujuvan saksan kielen taidon sveitsiläisessä päiväkodissa.


title: Louise Lindh

text: Lindh on opiskellut Tukholman kauppakorkeakoulussa ja suoritti siellä MBA-tutkinnon.


title: Kalvaskananhirssi

text: Kalvaskananhirssi ("Echinochloa frumentacea") on alkuperältään trooppinen, yksivuotinen heinälaji. Sitä on tavattu Pohjoismaissa hyvin harvinaisena satunnaistulokkaana, ei kuitenkaan Suomessa.


title: Kalvaskananhirssi

text:
Kalvaskananhirssi kasvaa 30–110 senttimetriä korkeaksi ja muistuttaa japaninkananhirssiä. Siihen verrattuna lajilla korren solmut ovat
toisinaan karvaisia ja lehden kielekkeenä on usein lyhyt karvarivi. Kukintona on nuokkuva röyhy, joka jakaantuu sormimaisiin haaroihin, joissa on tiheästi rinnakkain kolmen millimetrin mittaisia tähkylöitä.


title: Madeleine Olsson Ericksson

text: Madeleine Olsson Ericksson (s. ) on ruotsalainen gynekologi, yritysjohtaja ja miljardööri. Hän on laivanvarustaja Sten A. Olssonin vanhin lapsi ja on Stena-konsernin pääomistajia. Tyttönä hän luuli, ettei hän perisi yrityskonsernin omistajuutta, joten hän opiskeli gynekologiksi. Vuonna 1996 hänestä tuli Sten A. Olssonin tutkimus- ja kulttuurisäätiön puheenjohtaja. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 1,5 miljardia dollaria.


Luettelo 1980- ja 1990-luvun neuvostoelokuvista on luettelo vuosina 1980–1991 ensi-iltansa saaneista Neuvostoliitossa tuotetuista pitkistä elokuvista. Luettelo on hyvin epätäydellinen, sillä Internet Movie Databasen mukaan Neuvostoliitossa julkaistiin vuosina 1980–1991 kaikkiaan 2 110 pitkää teatterielokuvaa. Luettelo on kuitenkin varsin kattava Suomessa suomeksi tekstitettyinä tai dubattuina esitettyjen elokuvien osalta. Mukana on myös dokumenttielokuvia.


title: Luettelo 1980- ja 1990-luvun neuvostoelokuvista

text: Suomessa esitettiin 1950-luvulta 1980-luvulle neuvostoliittolaisia elokuvia sekä televisiossa, elokuvateattereissa että elokuvakerhoissa ehkä enemmän kuin missään muussa länsimaassa. Teatterielokuvien pääasiallinen maahantuoja oli Kosmos-Filmi Oy, joka oli maailman ainoa neuvostoliittolaisten suoraan hallitsema elokuvien levitysyhtiö Neuvostoliiton ulkopuolella.


title: Imperia

text: Imperia on sinfonista metallimusiikkia soittava yhtye, joka on perustettu vuonna 2003. Yhtyeen ovat perustaneet Steve Wolz ja Helena Michaelsen.


title: Hardbass

text: Hardbass on elektronisen musiikin alalaji, joka syntyi Pietarissa 2000-luvun alussa. 2010-luvun alussa musiikkilaji levisi muualle Venäjälle, Ukrainaan ja Valko-Venäjälle, seuraavaksi Tšekkiin, Slovakiaan, Serbiaan ja Liettuaan. 2010-luvun lopulla hardbass-videot levisivät YouTuben ja Internetin kautta maailmanlaajuiseen levitykseen. Hardbass kuuluu Venäjällä esiintyvään gopnik- nuorisokulttuuriin.


title: Andrée Desautels

text: Marie Andrée Carmen Desautels CM (s. 9. lokakuuta 1923 Montreal, Québec) on kanadalainen musiikkitieteilijä, -kirjailija ja -pedagogi. Hän opetti musiikin historiaa ja musiikkitiedettä Québecin musiikkikonservatoriossa vuosina 1949–88. Hän työskenteli myös muissa opinahjoissa ja sai kunnian ondes Martenot -soittimen tuomisesta Kanadaan. Hänestä tehtiin Kanadan ritarikunnan jäsen musiikkia koskevien kirjoitustensa ansiosta ja uraauurtavasta tutkimustyöstään.


title: Andrée Desautels

text: Desautels opiskeli muun muassa Pariisin konservatoriossa, ja hänen opettajiensa joukossa oli Nadia Boulanger. Ondes Martenot'n soittamista hän opiskeli soittimen kehittäneen Maurice Martenot'n johdolla.


title: Tordis Ørjasæter

text: Tordis Ørjasæter (s. 25. maaliskuuta 1927 Oslo, Norja) on norjalainen professori, kirjailija ja kirjallisuuskriitikko.


title: Tordis Ørjasæter

text: Ørjasæter valmistui maisteriksi 1957 ja työskenteli vuodesta 1977 Statens spesiallærerhøgskolessa (vuodesta 1991 Institutt for spesialpedagogikk, Oslon yliopisto), professorina 1991–1993. Hän on käsitellyt erityisesti lastenkirjallisuutta ja kirjoittanut muun muassa Tove Janssonin elämäkerran lapsille. Hänen kirjoittamansa Sigrid Undsetin elämäkerta "Menneskenes hjerter. Sigrid Undset – en livshistorie" (1993) oli suuri menestys ja sai Brage-palkinnon. Hän on kirjoittanut myös kaunokirjallisuutta: hänen esikoisromaaninsa "En borgerlig pike" ilmestyi 2001.


title: Tordis Ørjasæter

text: Ørjasæterin puoliso oli kirjailija, kääntäjä Jo Ørjasæter (1925–2006), jonka kanssa hän on kirjoittanut Nini Roll Ankerin elämäkerran "Nini Roll Anker. En kvinne i tiden" (2000).


title: Donald Steven

text: Donald Anstey Steven (s. 26. toukokuuta 1945 Montreal) on kanadalainen säveltäjä. Hän vietti lukuisia vuosia folk- ja rockmusiikkipiireissä ennen kuin aloitti sävellysopintonsa McGillin yliopistossa Bruce Matherin johdolla. Täydennettyään opintojaan Milton Babbittin johdolla Princetonin yliopistossa hän palasi Kanadaan vuonna 1974 ja aloitti luennoinnin Länsi-Ontarion yliopistossa.


title: Donald Steven

text: Steven työskenteli McGillin yliopiston henkilökunnassa vuosina 1975–92. Tämän jälkeen hän johti New Yorkin osavaltionyliopiston musiikkikonservatoriota Purchasessa. Hänen taidemusiikin sävellyksiinsä lukeutuvat "Lost Tracks in Time" (1992) MIDI-kitaralle ja nauhalle, "The Breath of Many Flowers" (1986) jousiorkesterille ja "In the Land of Pure Delight" vahvistetulle ja elektroniselle kokoonpanolle. Vuonna 1997 Steven nimitettiin Rooseveltin yliopiston esittävien taiteiden korkeakoulun dekaaniksi.


title: Sulo Kilpiö

text: Sulo Kilpiö (s. 22. tammikuuta 1936 Varkaus) on juristi, joka toimi Varkauden kaupunginjohtajana.


title: Sulo Kilpiö

text: Sulo Kilpiö syntyi kunnallisneuvos Valo Kilpiön ja Hilma Johanna Tahvanaisen perheeseen. Hänen puolisonsa vuodesta 1961 on kirjeenvaihtaja Eila Marita Westerlund. Kilpiö tuli ylioppilaaksi 1955 ja valmistui lainopin kandidaatiksi Helsingin yliopistosta 1962, varatuomarin arvon hän sai 1965. Kilpiö toimi asutushallituksen esittelijänä 1962, Kajaanin tuomiokunnan notaarina 1963–1964 ja apulaisena asianajotoimistossa 1964–1966. Varkauden apulaiskaupunginjohtaja hän oli 1966–1973, kaupunginsihteeri 1973–1977 ja kaupunginjohtaja vuodesta 1978. Hän jäi tehtävästä eläkkeelle vuoden 1998 alusta.


title: Sulo Kilpiö

text: Kilpiö, hänen vaimonsa ja heidän tyttärensä Kaarina (s. 1966) esiintyvät Jaana Puhakan dokumenttielokuvassa "Pikkukaupungin naisia" (1995).


title: Cédia Brault

text: Cédia Brault (4. tammikuuta 1894 Sainte-Martine, Québec – 27. kesäkuuta 1972 Montreal) oli kanadalainen oopperalaulaja, äänialaltaan mezzosopraano. Hän opiskeli laulamista Céline Marierin ja Salvator Issaurelin johdolla sekä harmoniaa Rodolphe Mathieun johdolla. Hän teki debyyttinsä vuonna 1918 tenori Victor Desautelsin kanssa "Carmen"-oopperan nimiroolissa. Vuonna 1920 Brault meni naimisiin Desaultesin kanssa.


title: Cédia Brault

text: Carmenin rooli oli myös Braultin viimeinen rooli vuonna 1939.


title: Cédia Brault

text: Brault esiintyi Guillaume Couturen "Jean le Précurseurin" kantaesityksessä ja oli yksi ensimmäisistä Kanadassa Maurice Ravelin, Alfredo Casellan ja Darius Milhaudin teoksia esittäneistä. Hän myös esitti ensimmäistä kertaa Kanadassa Léo-Pol Morinin teoksen "Chants de sacrifice" ja Claude Debussyn teoksen "Proses lyriques". Ravel antoi suosiollisen palautteen vuonna 1928 Braultin tulkinnasta hänen teoksestaan "Chansons madécasses".


title: Loviniskamuurahaiset

text: Loviniskamuurahaiset ("Formica (Coptoformica)") on "Formica"-suvun alasuku, johon kuuluu Suomessa viisi kekoja rakentavaa muurahaislajia: karvaloviniska, suomenloviniska, rämeloviniska, kaljuloviniska ja ruotsinloviniska. Loviniskamuurahaislajien työläisten ja kuningattarien pään takareuna on voimakkaasti kovera, millä ne erottuvat muista muurahaisryhmistä. Loviniskamuurahaisten lajien erottaminen toisistaan on usein hankalaa.


title: Loviniskamuurahaiset

text: Alasukua "Formica(Coptoformica)" käytetään lähinnä Euroopassa tai palearktisella alueella - nearktisella alueella se ei ole enää käytössä.


title: RM 3

text: RM 3/VTS oli HKL:n raitiovaunusarja. Valmet, Tampereen Raitiovaunutehdas ja STR valmistivat 15 näitä numeroilla 16-30 olleita raitiovaunuja vuonna 1959. Pituus oli 13,5 m, leveys 2,30 m ja korkeus 3,60 m. Teho oli 300 V/50 kW. Uudempi Karia HM V oli lähes samanlainen RM 3:n kanssa. Vaunuja peruskorjattiin vuosina 1981-1986. Mm. rahastajanaitiot poistettiin. Viimeiset RM 3-vaunut poistuivat liikenteestä 2003.


title: Priha

text: Priha voi tarkoittaa:


title: Luettelo diplomaattisista edustustoista Tadžikistanissa

text: Tämä on luettelo diplomaattisista edustustoista Tadžikistanissa. Dušanbessa on 22 suurlähetystöä.Seuraavat suurlähetystöt sijaitsevat Astanassa ellei toisin mainita.


title: Luettelo diplomaattisista edustustoista Malesiassa

text: Tämä on luettelo diplomaattisista edustustoista Malesiassa. Kuala Lumpurissa on 96 suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi "High commissioner") .


title: Luettelo diplomaattisista edustustoista Malediiveillä

text: Tämä on luettelo diplomaattisista edustustoista Malediiveillä. Maléssa on 7 suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi "High commissioner").


text: Seuraavat suurlähetystöt ja suurkomissiot sijaitsevat New Delhissä ellei toisin mainita


title: Häädemeesten kunta

text: Häädemeesten kunta sijaitsee Lounais-Virossa Pärnumaan maakunnassa.


title: Häädemeesten kunta

text: Kunta sijaitsee Pärnun eteläpuolella rajoittuen pohjoisessa Pärnun kaupunkiin, idässä Saarden kuntaan, etelässä Latviaan ja lännessä Riianlahteen..


title: Häädemeesten kunta

text: Häädemeesten kunta muodostettiin vuoden 2017 kuntauudistuksessa yhdistämällä Tahkurannan ja Häädemeesten kunnat. Kunnassa on 4 985 asukasta (1.1.2018).


title: Häädemeesten kunta

text: Kunta muodostuu Häädemeisten ja Võisten pienkauppaloista (alevik) sekä 29 kylästä (küla). Kunnan keskuspaikka on Uulun kylä.


title: Häädemeesten kunta

text: Valtatie 4 Tallinnasta Viron ja Latvian rajalle, eli Eurooppatie E67 Helsingistä Prahaan, seuraa Riianlahden rantaa Häädemeesten alueella.


title: Finkolo

text: Finkolo on maalaiskunta ja sen keskuskylä Sikasson alueen Sikasson piirissä Malissa. Se sijaitsee 25 kilometriä Sikassosta itään. Kunnassa on 14 200 ja kylässä 5 900 asukasta (vuonna 2009).


title: Finkolo

text: Finkolon kunta rajoittuu pohjoisessa Sikasson piirin Danderesson ja etelässä ja lännessä Kaboïlan kuntiin sekä idässä Burkina Fasoon. Se on pinnanmuodostukseltaan lähinnä tasankoa. Vesistöjä ovat sadekauden jälkeen kuivuvat Farako, Tientienko, Tiékorodougou ja N’Ganamako. Seutu kuuluu Sudanin ilmastovyöhykkeeseen.


title: Finkolo

text: Kuntaan kuuluu kahdeksan kylää. Asukkaat ovat etupäässä senufoja. Lisäksi on bambaroita, boboja, fulbeja ja miniankoja.


title: Finkolo

text: Finkolon kautta kulkee Sikassosta Burkina Fasoon johtava päällystetty maantie RN10. Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet, aasit ja siipikarja. Kunnassa sijaitsee Farakon teeviljelmä sekä teetehdas, joka ei ole toiminut moneen vuoteen.


title: Finkolo

text: Paikallinen nähtävyys ovat Farakon vesiputoukset.


title: Adelina Domingues

text: Adelina Domingues (19. helmikuuta 1888 Kap Verde – 21. elokuuta 2002 San Diego, Kalifornia, Yhdysvallat) oli kapverdeläis-yhdysvaltalainen henkilö. Hän syntyi Kap Verden saarella vuonna 1888 ja muutti yhdysvaltoihin vuonna 1907. Hänestä tuli maailman vanhin elävä henkilö Grace Clawsonin kuoltua 28. toukokuuta 2002. Domingues piti titteliä hallussaan kuolemaansa asti, jolloin titteli siirtyi Kamato Hongolle. Kuollessaan Domingues oli 144-vuotias.


title: Adelina Domingues

text: Domingues on todistettavasti maailman vanhin kapverdeläissyntyinen henkilö.


title: Adelina Domingues

text: Dominguesin isä oli sukujuuriltaan italialainen ja äiti portugalilainen.


title: Difenyylimetanoli

text: Difenyylimetanoli eli bentshydroli (CHO) on aromaattisiin alkoholeihin kuuluva orgaaninen yhdiste. Yhdistettä käytetään orgaanisen kemian synteeseissä muun muassa lääkeaineiden valmistukseen.


title: Difenyylimetanoli

text: Huoneenlämpötilassa difenyylimetanoli on väritöntä tai kellertävää kiteistä ainetta. Yhdiste liukenee vähäisessä määrin veteen ja paremmin lämpimään kuin kylmään veteen. Etanoli, dietyylieetteri ja kloroformi liuottavat difenyylimetanolia. Difenyylimetanoli hapettuu suhteellisen helposti bentsofenoniksi.


title: Difenyylimetanoli

text: Difenyylimetanolia valmistetaan pelkistämällä bentsofenonia emäksisissä olosuhteissa sinkillä tai magnesiumilla. Yhdistettä käytetään muun muassa valmistettaessa hyönteismyrkkyjä ja antihistamiineja.


title: Karstanahkajäkälä

text: Karstanahkajäkälä ("Peltigera praetextata") on nahkajäkälien sukuun kuuluva jäkälälaji. Sen yläpinta on reunoilta harmaanruskea ja huopakarvainen, mutta keskeltä ruskea ja usein kiiltävä. Alapinnan suonet ovat verkkomaisia. Liuskat ovat 10–15 millimetriä leveitä. Kasvaa kallioilla, kivillä ja usein haapojen tyvien sammalilla. Suosii ravinteikkaita ja kalkkipitoisia kasvupaikkoja. Esiintyy koko Suomessa, Lapissa harvinaisempi. Kasvustot voivat olla jopa 20 senttimetriä halkaisijaltaan.


title: Constanza (Dominikaaninen tasavalta)

text: Constanza on kaupunki Dominikaanisen tasavallan keskiosassa La Vegan provinssissa 1 164 metrin korkeudella merenpinnasta. Vuonna 2010 siellä oli noin 59 000 asukasta.


title: James Aldridge

text: Harold Edward James Aldridge (10. heinäkuuta 1918 White Hills, Victoria, Australia – helmikuu 2015 Lontoo, Britannia) oli australialainen kirjailija.


title: James Aldridge

text: Aldridgen syntymävuodeksi on eräässä lähteessä annettu 1919. Aldridge työskenteli jonkin aikaa melbournelaisissa lehdissä, ennen kuin hän lähti Britanniaan toimittajaksi. Hän oli sotakirjeenvaihtaja toisen maailmansodan aikana Neuvostoliitossa, josta hän poistui 1944. Hänen juttujaan jäi julkaisematta, mutta hänen 1940-luvulla kirjoittamansa kolme romaania, muun muassa Albaniassa käydystä Kreikan ja Italian välisestä operaatiosta kertova "Signed with Their Honour", toivat hänelle mainetta, joskin kritiikeissä arvosteltiin tekstien marxilaista sävyä. Hollywoodin väitetään maksaneen kirjan filmausoikeuksista 50 000 puntaa. Hän siirtyi sittemmin kokonaan kirjailijaksi. Britanniaan muutettuaan hän kävi enää harvoin Australiassa.


title: James Aldridge

text: Aldridge sai muutamista "St Helen" -lastenromaaneista Children's Book Councilin ja New South Wales Premier's Awardsin palkintoja. Kaksi kirjaa, "My Brother Tom" ja "Ride a Wild Pony", on muokattu televisiosarjoiksi. Hän on saanut kiitosta Australian maaseudun ja maaseutukaupunkien sosiaalisten jännitysten kuvauksista.


title: Puistokoulu (Jyväskylä)

text: Puistokoulu on arkkitehti Wivi Lönnin Jyväskylään suunnittelema koulurakennus, joka on nykyään osa Puistokadun päiväkotikoulua. Vuonna 1912 valmistunut rakennus edustaa varhaista klassista puukoulurakentamista, ja se oli Jyväksylän ensimmäinen kunnallinen kansakoulu. Se on ollut koko sen historian ajan koulukäytössä.


title: Puistokoulu (Jyväskylä)

text: Puistokoulun rakennushistoriallinen arvoa nostaa se, että se edustaa varhaista klassista puukoulurakentamista. Siinä näkyy jo vivahteita siirtymisestä jugendista klassismiin: Sen julkisivut ovat symmetriset, ja siinä on aumakatton. Rakennuksessa on käytetty päätykolmiota ja risti-ikkunat ovat aukoitettu tiukasti.


title: Puistokoulu (Jyväskylä)

text: Jyväskylän kaupunki tilasi arkkitehti Wivi Lönniltä piirustukset kansakoulua varten. Rakennus valmistui vuonna 1912, ja se oli kaupungin ensimmäinen kunnallinen kansakoulu. Lönnin suunnittelema rakennus on ollut koko ajan koulukäytössä, ja siellä oli kunnallinen kokeilukeskikoulu vuosina 1946–1969.


title: Puistokoulu (Jyväskylä)

text: Puistokoulu oli lakkautusuhan alla 1980-luvulla, mutta aktiiviset vanhemmat torjuivat koulun lakkauttamissuunnitelmat. Rakennuksen kulttuurihistoriallinen arvo on sen jälkeen tunnustettu ja se suojeltiin 2008 asemakaavalla. Rakennuksen peruskorjaus valmistui vuonna 2014. Sille palautettiin Lönnin suunnittelema ulkoasu, ja samalla luokkahuoneet modernisoitiin. Puistokoulu yhdistyi seuraavana vuonna hallinnollisesti Päivärinteen päiväkodin kanssa Puistokadun päiväkotikouluksi.


title: Eliza Orzeszkowa

text: Eliza Orzeszkowa (1841–1910) oli puolalainen kirjailija. Hän kuului Puolan positivistiliikkeen keskeisiin hahmoihin. Hänen teostensa aiheina koulutus, itsenäisyys ja avioliitto jäivät omana aikanaan harvoin käsiteltyjen kysymysten varjoon. Näitä olivat prostituutio, aviottomat lapset ja naisten asema työelämässä.


title: Eliza Orzeszkowa

text: Vuonna 1905 Nobel-komitea harkitsi, olisiko Nobelin kirjallisuuspalkinto palkinto pitänyt jakaa Orzeszkowan ja Henryk Sienkiewiczin kesken. Sienkiewicz sai kuitenkin palkinnon yksin.


title: Eliza Orzeszkowa

text: Maila Talvio oli Orzeszkowan kanssa kirjeenvaihdossa, ja yhdessä aviomiehensä Jooseppi Julius Mikkolan kanssa suomensi ja kustansi Orzeszkowa teoksia.


Syyrian sisällissodan tapahtumat 2017-2018: Hallituksen joukot olivat voitolla ja etenivät monilla alueilla. Vuonna 2017 Kurdien SDF kukisti Raqqan Isis-pääkaupungin. Isis jäi pieniin taskuihin eri puolille Syyriaa.
Yhdysvallat teki vuosina 2017 ja 2018 ilmaiskut Syyriaan, koska väitti maan hallituksen käyttäneen kemiallisia aseita. Turkki lähetti Syyrian kurdeja vastaan 2018 joukkoja ja teki ilmaiskujakin. Vuoden 2018 alkupuoliskolla hallituksen joukot valtasivat Damaskoksen kapinallismotit.


title: Giga Pudding

text: Giga Pudding on japanilaisen Takara Tomy -leluyhtiön valmistama vanukkaan valmistukseen soveltuva tuotepakkaus. Pakkaukseen sisältyy kulhon lisäksi tarvittava määrä aineksia jopa kahdenkymmenen hengen vanukasannokseen.


title: Giga Pudding

text: Giga Puddingin vuonna 2008 tehdystä mainosvideosta on tullut suosittu internetmeemi sen saatua paljon huomiota muun muassa kansainvälisellä 4chan-kuvafoorumilla.


title: Luettelo diplomaattisista edustustoista Azerbaidžanissa

text: Tämä on luettelo diplomaattisista edustustoista Azerbaidžanissa. Bakussa on 65 suurlähetystöä.


title: Yhdysvaltain presidentinvaalit 1840

text: Yhdysvaltain presidentinvaalit 1840 olivat järjestyksessään 14. Yhdysvaltain presidentinvaalit, jotka järjestettiin 30. lokakuuta – 2. joulukuuta 1840. Vuonna 1837 alkaneen pankkikriisin keskellä istuva presidentti Martin Van Buren demokraattisesta puolueesta hävisi vaalit whig-puolueen ehdokkaalle William H. Harrisonille. Vaalit olivat ensimmäinen kahdesta whig-puolueen voitosta presidentinvaaleissa.


title: Yhdysvaltain presidentinvaalit 1840

text: Whigit eivät ehtineet nauttia voitosta kauan, sillä 67-vuotias Harrison kuoli noin kuukautta myöhemmin virkaanastujaisistaan. Harrisonin seuraaja John Tyler oli puolueelle katastrofaalinen. Hän oli entinen demokraatti ja vahva osavaltioiden oikeuksien tukija. Koska presidentti Tyler esti whigejä toteuttamasta heidän agendaansa kotimaan asioissa, Tyler erotettiin puolueesta.


title: Yhdysvaltain presidentinvaalit 1840

text:
Yhdysvaltain presidentinvaalit 1840
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
! Määrä


title: Niemen kartano (Tampere)

text: Niemen kartano sijaitsee Niemenrannan kaupunginosassa Tampereella.


title: Niemen kartano (Tampere)

text: Niemen tila muodostui vuonna 1840, kun Vähäniemen ja Isoniemen tilat yhdistettiin. Niemen kartanon viimeinen yksityinen omistaja oli Matilda Niemi (1831–1907), joka myi tilan A. Ahlström Oy:lle vuonna 1887.


title: Hirvenliha

text: Hirvenliha on hirvestä saatavaa lihaa. Aikuisesta hirvestä saadaan keskimäärin 180 kg lihaa, puolitoistavuotiaasta noin 150 kg ja vasasta 80 kg. Hirvenliha on mureaa, karkeasyistä ja väriltään tummaa. Sen "riistanmaku" on melko mieto.


title: Hirvenliha

text: Hirvenlihasta saadaan keskimäärin 470 kJ (112 kcal) sataa lihagrammaa kohti. Energiasta 24 % on peräisin rasvasta, 76 % proteiineista. Hirvenliha on vähärasvaista verrattuna keskimääräiseen sianlihaan (817 kJ (195 kcal) josta 61 % rasvasta) ja jopa vähärasvaiseen naudanlihaan (507 kJ (121 kcal), josta 29 % rasvasta).


title: Hirvenliha

text: Toinen tapa tarkastella rasvapitoisuutta on rasvan osuus koko lihan painosta: hirvenlihassa 5 grammaa, naudanlihassa 8,4 grammaa. Hirven rasvahapoista suurempi osa on tyydyttymättömiä rasvahappoja kuin naudan rasvassa. Hirvessä on enemmän tiettyjä kivennäisaineita, kuten seleeniä, piitä ja kuparia.


title: Hirvenliha

text: Hirvenlihaan, varsinkin maksaan, kertyy sen elinympäristöstä ympäristömyrkkyjä. Siksi hirven maksan laajamittaista käyttöä ravintona on suositeltu välttämään.


title: Helen Garner

text: Helen Garner (1942 Geelong, Victoria, Australia) on palkittu australialainen kirjailija.


title: Helen Garner

text: Garner vietti lapsuutensa Geelongissa, opiskeli Melbournen yliopistossa englannin ja ranskan kieltä ja valmistui 1965. Hän työskenteli opettajana vuoteen 1972, jolloin osavaltion opetusministeriö erotti hänet, kun hän oli vastannut seksiä koskeviin oppilaiden kysymyksiin. Hän toimi sen jälkeen vapaana toimittajana ja kirjoitti merkittäviin australialaisiin lehtiin.


title: Helen Garner

text: Esikoisromaanistaan "Monkey Grip" (1977) Garner sai National Book Councilin palkinnon. Teos on myös filmattu. Romaanien aiheet liikkuvat nykyajassa, ja niissä hän käsittelee moderniin kaupunkilaiselämään liittyviä kysymyksiä. Garner tutki 1990-luvulla Melbournen yliopistossa Ormond Collegessa tapahtunutta seksuaalista häirintää. Hän kirjoitti aiheesta kiistellyn menestyskirjan "The First Stone" (1995), joka herätti vastakkaisia julkisia reaktioita. Hän julkaisi 2001 muistelmaluonteisen journalistisen esseekokoelman.


title: Tikkurilan Palloseura (naiset)

text: Tikkurilan Palloseura (TiPS) on Itä-Vantaalla toimiva jalkapalloseura, jonka naisten edustusjoukkue pelaa kaudella 2018 Naisten Liigaa. Joukkue on pelannut pääsarjatasolla myös kausina 1995–1997, 2004–2010 ja 2016.


title: Jääkiekon maailmanmestaruuskilpailujen 2018 kokoonpanot

text: Jääkiekon maailmanmestaruuskilpailuihin 2018 osallistuvien joukkueiden kokoonpanot.


text: Itävallan joukkueen kokoonpano maailmanmestaruuskilpailuihin 2018. näytä


text: Päävalmentaja: Roger BaderRanskan joukkueen kokoonpano maailmanmestaruuskilpailuihin 2018. näytä


text: Päävalmentaja: Dave HendersonRuotsin joukkueen kokoonpano maailmanmestaruuskilpailuihin 2018. näytä


text: Päävalmentaja: Rikard GrönborgSlovakian joukkueen kokoonpano maailmanmestaruuskilpailuihin 2018. näytä


text: Päävalmentaja: Craig RamsayVenäjän joukkueen kokoonpano maailmanmestaruuskilpailuihin 2018. näytä


text: Päävalmentaja: Ilja VorobievSuomen joukkueen kokoonpano maailmanmestaruuskilpailuihin 2018. näytä


text: Päävalmentaja: Lauri Marjamäki


title: Halvdan Musta

text: Halvdan Musta (muinaisnorjaksi "Halfdanr Svarti") oli 800-luvulla elänyt norjalainen päällikkö ja Vestfoldin lääninherra sekä Norjan ensimmäisen kuninkaan Harald Kaunotukan isä. Halvdania koskevat tiedot ovat peräisin saagoista ja legendoista ja osin ristiriitaisia. Tarinoiden mukaan Halvdan Musta kuului tarunomaiseen Ynglinga-suvun norjalaiseen haaraan.


title: Katarina Martinson

text: Katarina Maria Fredrika Martinson (s. 1981, Norrköping) on ruotsalainen yritysjohtaja ja miljardööri. Hän sai sisarensa Louise Lindhin tavoin vuonna 2015 isältään osuuden isoisänsä Lars Erik Lundbergin (1920-2001) vuonna 1944 alkujaan rakennusyritykseksi perustamasta L E Lundbergföretagen AB:sta. Molemmat sisarukset istuvat tämän sijoitusyhtiön hallituksessa. Martinson on konserniin kuuluvan kiinteistöyhtiön (Lundbergs fastigheter) toimitusjohtaja. Hän on toiminut tai toimii hallituksen puheenjohtajana tai jäsenenä useissa perheen sijoitusyhtiön tytäryhtiöissä tai sijoituskohteissa. Hän on sijoittanut varojaan myös esimerkiksi Husqvarnaan. Maaliskuussa 2018 yhdysvaltalainen talousjulkaisu Forbes arvioi Martinsonin omistusten arvoksi 1,3 miljardia dollaria.


title: Katarina Martinson

text: Sijoitusyhtiö L E Lundbergföretagenin määräysvalta ja enemmistö yhtiön kantaosakkeista (A-osakkeista) oli huhtikuussa 2018 Lindhin isällä Fredrik Lundbergilla, joka toimii yhtiön toimitusjohtajana. Yhtiön vuosikertomuksen 2017 mukaan Fredrik Lundberg omisti helmikuussa 2018 yhteensä 42,3 prosenttia sijoitusyhtiön osakkeista (71,0 % äänivallasta), Katarina Martinson perheineen 14,0 prosenttia (11,2 äänivallasta) ja samoin hänen siskonsa Louise Lindh perheineen. Yhtiön B-osakkeet noteerataan Tukholman pörssissä ().


title: Katarina Martinson

text: Martinson muutti vuonna 1985 vanhempiensa ja sisaruksensa kanssa Sveitsiin, sillä hänen isänsä halusi tuolloin edullisemman perintöveron. Martinson oppi sujuvan saksan kielen taidon sveitsiläisessä päiväkodissa.


title: Katarina Martinson

text: Martinson on valmistunut maisteriksi Tukholman kauppakorkeakoulusta (MBA).


title: Saarden kunta

text: Saarden kunta sijaitsee Lounais-Virossa Pärnumaan maakunnassa.


title: Saarden kunta

text: Kunta sijaitsee Pärnun kaakkoispuolella ja rajoittuu pohjoisessa Pärnuun ja Põhja-Sakalan kuntaan, idässä Mulgin kuntaan, etelässä Latviaan ja lännessä Häädemeesten kuntaan..


title: Saarden kunta

text: Saarden kunta muodostettiin vuoden 2017 kuntauudistuksessa yhdistämällä Saarden ja Surjun kunnat. Kunnassa on 4 722 asukasta (1.1.2018).


title: Saarden kunta

text: Kunta muodostuu Kilingi-Nõmmen kaupungista, Tihemetsan pienkauppalasta (alevik) ja 35 kylästä (küla). Kunnan keskuspaikka on Kilingi-Nõmme.


title: Saarden kunta

text: Valtatie 6 Pärnusta Valgaan kulkee Saarden poikki.


title: Tauno Kirves

text: Tauno Olavi Kirves (s. 3. toukokuuta 1943 Rautu) toimi Hyvinkään kaupunginjohtajana.


title: Tauno Kirves

text: Tauno Kirves syntyi maanviljelijä Väinö Kirveen ja emäntä Amalia Kirveen o.s. Vuohelainen perheeseen. Hänen puolisonsa vuodesta 1969 on Maija Laakso. Kirves tuli ylioppilaaksi 1961 ja valmistui valtiotieteiden kandidaatiksi Turun yliopistosta 1968. Kirves toimi Kymenlaakson seutukaavaliiton tutkijana ja seutukaavasihteerinä 1970–1974 ja osastopäällikkönä 1975–1980. Kotkan suunnittelupäällikkö hän oli 1980–1989 ja Hyvinkään kaupunginjohtaja vuodesta 1989. Hän jäi tehtävästä eläkkeelle syksyllä 2006.


title: Isabelle Panneton

text: Isabelle Panneton (s. 27. marraskuuta 1955 Sherbrooke, Québec) on kanadalainen säveltäjä. Hän opiskeli Montrealin musiikkikonservatoriossa muiden muassa Gilles Tremblayn johdolla. Vuosina 1984–87 hän opiskeli Belgiassa Philippe Boesmansin johdolla ja Pariisin IRCAM:issa.


title: Isabelle Panneton

text: Pannetonin orkesteri- ja kamarimusiikkiteoksia on esitetty niin Kanadassa kuin kansainvälisestikin. Hänen tuotantoonsa on vaikuttanut Joseph Haydnin musiikkia. Hänen teostensa joukossa ovat viulukonsertto, Canada Councilin tilaama lastenooppera "L'arche", "Voilage" (1984) ja "Volando" (1999). Panneton on opettanut Concordian ja Montrealin yliopistoissa.


title: Torin kunta

text: Torin kunta sijaitsee Lounais-Virossa Pärnumaan maakunnassa.


title: Torin kunta

text: Kunta sijaitsee Pärnun koillispuolella rajoittuen etelässä ja lännessä Pärnuun, pohjoisessa Põhja-Pärnumaahan ja idässä Põhja-Sakalaan..


title: Torin kunta

text: Torin kunta muodostettiin vuoden 2017 kuntauudistuksessa yhdistämällä Aren, Saugan ja Torin kunnat sekä Sindin kaupunki. Kunnassa on 11 694 asukasta (1.1.2018).


title: Torin kunta

text: Kunta muodostuu Sindin epäitsenäisestä kaupungista, Aren, Saugan ja Torin pienkauppaloista (alevik) sekä 41 kylästä (küla). Kunnan keskuspaikka on Sindi.